Βυθισμένες πολιτείες-αρχαίοι ναοί στην Τροιζηνία\nΟΙ ΒΥΘΙΣΜΕΝΕΣ ΠΟΛΙΤΕΙΕΣ ΚΑΙ Η ΑΥΡΑ\nΑφού η αρχαιολογική σκαπάνη δουλεύει συνεχώς στην Τροιζηνία, ας γίνει και υποθαλάσσια. Ας ερευνηθούν οι βυθισμένες πολιτείες – που έχουν δει οι δύτες, αλλά και έχουν ανακαλυφθεί ευρήματα – μπροστά στην Καλλονή ως την Ψήφτα, στην Παλαιοχώρα Μεθάνων, στη Βαγιονιά, στην Αρτιμο,ΦΕΚ Β 425/6-5-1998. στο Φουρκαρί. (ΦΕΚ 759/10-10-94) και ΦΕΚ 1175/Β/30-12-1997) Ηδη κατά καιρούς "δουλεύει" στο Μόδι του Πόρου με εντυπωσιακά αποτελέσματα.\nΗ βυθισμένη πολιτεία στην Ψήφτα, όπως απεικονίζεται στο Λεύκωμα του Δήμου Τροιζήνας "Οδοιπορικό στο χρόνο και στον τόπο" , 2008- φωτογραφία από το αρχείο του Δήμου. (ΦΕΚ 1466/26-10-2001).\nΥπολογίζεται ότι μόνο η πόλη από Ψήφτα ως Παλαιοχώρα Μεθάνων είχε 70.000 κατοίκους.\nΒέβαια οι υποθαλάσσιες έρευνες είναι πολυέξοδες, δυσκολότερες και χρονοβόρες, αλλά ίσως να αποδώσουν περισσότερα.\nΑναπαράσταση του ναού της Αρτέμιδας (Αρτίμου) κατά σχεδίαση Βασίλη Π. Κουτουζή. Και βυθισμένες πολιτείες.\nΌταν η Αύρα συνήλθε και συνειδητοποίησε τι είχε κάνει, έφυγε από την Αρτιμο ανατολικά, για να πέσει στο γκρεμό. Πιθανόν στου Σακελλάρη, πιθανόν στο Κακό-λόγγο του Καραπολιτιού. Τότε ο Δίας τη λυπήθηκε και τη μεταμόρφωσε σε πηγή νερού εκεί γύρω. (Στο Καραπολίτι έχει τοποθετηθεί και σχετική πινακίδα τοποθεσίας ΑΥΡΑ, λόγω της ιέρειας).\nΚατά άλλη εκδοχή, όταν η Αύρα γέννησε τα δίδυμα, η Αρτεμις θύμωσε γιατί είχε χάσει την αγνότητά της –έπρεπε ως ιέρειά της να παραμείνει παρθένα – και την έδιωξε από το ιερό της - αυτή ή κάποιος ιερέας.\nΤότε η Αύρα πήρε τα δίδυμα και έφυγε προς την Ερμιονίδα, πήγε στην περιοχή που είναι σήμερα το χωριό Δίδυμα - δεν ξέρουμε αν από αυτά πήραν το όνομά τους ή από τους δίδυμους λόφους που είναι τριγύρω.\nΠΟΣΟΙ ΑΡΧΑΙΟΙ ΝΑΟΙ ΥΠΗΡΧΑΝ ΣΤΗΝ ΤΡΟΙΖΗΝΙΑ;\nΜάλλον θάχετε παρακολουθήσει στην τηλεόραση την άποψη, αρχικά του αείμνηστου αξιωματικού της Γεωγραφικής Υπηρεσίας Στρατού Θεοφάνη Μανιά, και τώρα διαφόρων ερευνητών που συνεχίζουν το έργο του, ότι οι αρχαίοι Ελληνες έχτιζαν τους ναούς τους στις κορυφές ισοσκελών τριγώνων, ακολουθώντας τις γραμμές των ακτινοβολιών. Κάτι που όπως προκύπτει από τις σημερινές μετρήσεις έγινε με ακρίβεια.\nΣε ότι αφορά την Τροιζηνία, τέτοια τρίγωνα παρατηρούνται σίγουρα μεταξύ των αρχαίων ναών:\n*** Ποσειδώνα- Αρτέμιδας Αρτίμου- Αρτέμιδας Ψήφτας, και\n*** Ποσειδώνα - Αθηνάς Απατουρίας Σφαιρίας – Αρτέμιδας Αρτίμου.\nΑν αυτό ισχύει τότε πρέπει:\n*** 1.- να υπήρχε αρχαίος ναός στο Λυκοπάρτι, πάνω από το Γαλατά, στον Αη Γιάννη, όπου βρέθηκαν κομμάτια μαρμάρων, στρογγυλά, σαν από κίονες. Με αυτό το σημείο σχηματίζεται το τρίγωνο Αθηνάς Απατουρίας- Αρτίμου- Αη Γιάννη, ή και το Φορβάντιο.\n*** 2.- να υπήρχε αρχαίος ναός ΝΑ της Μονής Κεχαριτωμένης, στις Αδέρες αφού δίπλα στο δρόμο που ανοίχτηκε τελευταία υπάρχουν τεράστια λαξευμένα κομμάτια πέτρας από τραχείτη, της Σφαιρίας. Εκεί συμπληρώνεται το τρίγωνο με τους ναούς Αρτέμιδας Ψήφτας και Αθηνάς Απατουρίας.\n*** Ένα άλλο τρίγωνο σχηματίζεται από Μόδι-Ποσειδώνα- Αρτιμο.\n*** Ακόμη Ποσειδώνα – Κοκορέλι – Μόδι, Αρτίμου- Απατουρίας- Μιστρέτσι, και πάει λέγοντας.\nΕχουμε τη γνώμη ότι μετρήσεις και έρευνες στις περιοχές αυτές ίσως κάτι απέδιδαν.\nΤέλος πρέπει να αναφερθεί ότι μεγάλα ισοσκελή τρίγωνα σχηματίζουν οι ναοί Αφαίας Αθηνάς Αίγινας – Παρθενώνα - Ποσειδώνα Σουνίου, και Ποσειδώνα Σουνίου- Αφαίας Αθηνάς Αίγινας - Ποσειδώνα Πόρου - κάτι που δείχνει την παλαιότητα των ναών.\nΝα παρατηρήσουμε εδώ ότι όλα τα σχήματα, κύκλους, τετράγωνα, τρίγωνα, μας τα δίνουν οι τροχιές -και οι ροπές - των ουράνιων σωμάτων, καθώς τέμνονται μεταξύ τους.\nΚαι τίθεται το ερώτημα: Ηξεραν κάτι παραπάνω οι Αρχαίοι;


Πώς θα αυξήσετε το μεταβολισμό σας - InKefalonia\nΤελευταία ενημέρωση: Πέμπτη, 13 Αυγούστου 2015 13:44\nΘέλετε να χάσετε βάρος ή να διατηρηθείτε στα κιλά σας; Μπορείτε να ακολουθήστε τα παρακάτω tips και θα εκπλαγείτε με τις μικρές αλλαγές της καθημερινότητας που θα επηρεάζουν τα κιλά σας.\n1.Καθορίστε τις ημερήσιες θερμιδικές σας ανάγκες. Μην φορτώνεται τον οργανισμό σας με περισσότερη τροφή από όση χρειάζεται.\n2.Πολλά και συχνά γεύματα. Μην τρώτε το φαγητό σας όλο μαζί, μοιράστε τα γεύματά σας σε πέντε ή έξι. Γιατί έτσι, το σώμα σας θα καταναλώσει περισσότερη ενέργεια για να χωνέψει το φαγητό και ο μεταβολισμός θα αυξηθεί.\n3.Πίνετε πολύ νερό. Γιατί το νερό εκτός του ότι δημιουργεί την αίσθηση κορεσμού, μπορεί να αυξήσει το ρυθμό με τον οποίο καίμε τις θερμίδες.\n4.Ασκηθείτε. Αν δεν γυμνάζεται και δεν μπορείτε να εντάξετε την γυμναστική στην καθημερινότητά σας κινηθείτε όσο περισσότερο μπορείτε, χρησιμοποιείστε σκάλες, κάντε μια βόλτα ή ότι άλλο μας σηκώνει από τον καναπέ και την καρέκλα.\n5.Τονώστε το μυϊκό σας σύστημα. Το μυϊκό μας σύστημα καταναλώνει περισσότερες θερμίδες από ότι το λίπος. Έτσι όσο περισσότερο μυϊκό ιστό έχουμε τόσες περισσότερες θερμίδες καταναλώνουμε.\n6.Κοιμηθείτε αρκετά. Η αϋπνία δημιουργεί εντονότερη αίσθηση πείνας και επηρεάζει το μεταβολισμό σας, έτσι η απώλεια βάρους καθίσταται δυσκολότερη.\nΤα καλύτερα ροχαλητά και χασμουρητά από την χθεσινή Ολονυκτία της Βουλής


Καναπέδες Και Καναπέδες | Ιούλιος 2022\nΚατηγορία: Καναπέδες Και Καναπέδες\nΠώς να καθαρίσετε τα μαξιλάρια καναπέ\nΤα μαξιλάρια καναπέδων, ειδικά αυτά που χρησιμοποιούνται καθημερινά, προσελκύουν βρωμιά, βακτήρια, σκόνη, μούχλα και ακάρεα. Ακόμα και διακοσμητικά μαξιλάρια ρίψης είναι ευαίσθητα. οπότε πρέπει να καθαρίζονται τακτικά. Μαξιλάρια καναπέ καλυμμένα με λεπτό υλικό, όπως ...\nΠώς να διορθώσετε έναν καναπέ κρεμώντας\nΟι καναπέδες μπορούν να φθαρούν με την πάροδο του χρόνου, προκαλώντας χαλάρωση των μαξιλαριών. Μπορείτε πάντα να το πετάξετε και να αγοράσετε έναν νέο καναπέ ή μπορείτε να εξοικονομήσετε χρήματα διορθώνοντάς το. Θα πρέπει πρώτα να ελέγξετε τον καναπέ και να μάθετε γιατί είναι χαλάρωση. Θα μπορούσε να είναι ...\nπολιτεία Οκλαχόμα vs πολιτεία Αϊόβα\nπόσο αξίζει η ρακέτα του τένις μου\nΠαρακολουθήστε τον αρραβωνιαστικό 90 ημερών με τον άλλο τρόπο\naircast υποστήριξη αγκώνα\nπαρακολουθήστε την επιστροφή των τζεντάι


Αφιέρωμα Super League 2: Επιτέλους σέντρα, δέκα μήνες μετά | Kingbet.net\nΕστω και με μεγάλη καθυστέρηση, λόγω της πανδημίας, το πρωτάθλημα της SL2 εκκινεί το Σάββατο (16/01/21). Δώδεκα ομάδες θα συμμετάσχουν και φέτος στην κατηγορία. Υπάρχει όμως περίπτωση να συνεχιστεί με 11, εφόσον η Δόξα Δράμας δεν πάρει πιστοποιητικό συμμετοχής από την ΕΕΑ. Το αίτημά της θα εξεταστεί στις 21 Ιανουαρίου. Για πρώτη φορά στην ιστορία του θα δώσει το «παρών» στη SL2 ο ΟΦ Ιεράπετρας, που πήρε τη θέση του Πανιωνίου στην κατηγορία ενώ αντί του Πλατανιά, στο πρωτάθλημα θα μετάσχει ο Διαγόρας Ρόδου. Νέος στη φετινή SL2 και ο Ιωνικός, ο οποίος θα διεκδικήσει την τρίτη σερί άνοδο, ενώ νεοφώτιστα είναι και τα Τρίκαλα. Μεγάλο φαβορί η Ξάνθη, ικανά για την έκπληξη τα Χανιά.\nΤι ισχύει: Θα διεξαχθούν 22 αγωνιστικές στην κανονική περίοδο, όλοι με όλους εντός και εκτός έδρας και εν συνεχεία θα διεξαχθούν τα πλέι οφ. Ενας γύρος αντί για δύο είναι προγραμματισμένοι φέτος και το αν θα γίνουν, θα εξαρτηθεί από το πώς θα κυλήσει η σεζόν, αφού υπάρχει περιορισμός στο να ολοκληρωθούν σε συγκεκριμένη ημερομηνία τα πρωταθλήματα, λόγω του Euro 2021. Οπως ανακοίνωσε η διοργανώτρια: «Σε περίπτωση που διαπιστωθεί μετά το πέρας της 17ης αγωνιστικής (28/3/2021) ότι οι εναπομείνασες αγωνιστικές ημέρες (Τετάρτη – Κυριακή) δεν επαρκούν για την ολοκλήρωση των αγώνων play offs-play outs μέχρι την 19η Μαΐου, τότε το Δ.Σ. με απόφασή του δύναται να αποφασίσει τη μη διεξαγωγή αγώνων play offs-play outs με τρόπο ώστε το πρωτάθλημα να ολοκληρώνεται με τη διεξαγωγή της 22ης αγωνιστικής ημέρας». Ο πρώτος της βαθμολογίας ανεβαίνει στη Σούπερ Λίγκα ενώ ο δεύτερος θα δώσει διπλούς αγώνες μπαράζ με τον προτελευταίο της κατάταξης στη Σούπερ Λίγκα. Υποβιβάζονται οι δύο τελευταίοι.\nΝέα διοίκηση και το βλέμμα στο μέλλον\nΟ Νίκος Καγιουλής είναι και επίσημα ο νέος ιδιοκτήτης του Καραϊσκάκη Αρτας. Υπήρξαν αλλαγές σε όλα τα επίπεδα αγωνιστικά. Θα πορευτεί με δίδυμο στην τεχνική ηγεσία, τους Δημήτρη Μπέλα και Βασίλη Αργυρίου. Υπάρχει η πρόθεση να δοθούν και ευκαιρίες σε νεαρούς ηλικιακά παίκτες. Πολλές οι προσθαφαιρέσεις στο έμψυχο δυναμικό. Δεκαοκτώ νέοι παίκτες εντάχθηκαν στην ομάδα και φυσικά θα χρειαστεί χρόνος να γίνει σύνολο. Στόχος της είναι να σταθεί άκρως ανταγωνιστικά στο πρωτάθλημα και να τερματίσει όσο το δυνατόν ψηλότερα στη βαθμολογία.\nΠροπονητές: Δημήτρης Μπέλας, Βασίλης Αργυρίου (νέοι)\nΗρθαν: Φρανσίκο Λόβριτς (κεντρικός αμυντικός από Κίκερς Οφενμπαχ), Φαν Ιπερεν (κεντρικός αμυντικός, από Γκόου Αχέντ)\nΕφυγαν: Ζήσης Χατζηστραβός (δανεικός από ΠΑΟΚ).\nΟι κινήσεις της δείχνουν άνοδο\nΜετά την πολυετή παρουσία της στη Σούπερ Λίγκα, θα αγωνιστεί σε επίπεδο SL2 για πρώτη φορά μετά το 1989. Τότε, είχε προβιβαστεί ως πρωταθλήτρια και αυτός είναι και ο φετινός της στόχος. Νέος ιδιοκτήτης ο Μπιλ Πάπας, νέος προπονητής ο Τόνι Πόποβιτς (πέρσι στην Περθ Γκλόρι της Αυστραλίας) και σημαντικές μεταγραφικές κινήσεις, που σίγουρα φανερώνουν πως έχει πρωταγωνιστικές βλέψεις στη φετινή σεζόν. Το κόκκινο, θα είναι στο μεταξύ το χρώμα που θα κυριαρχεί στην ομάδα. Μάλιστα, έχουν ξηλωθεί όλα τα πράσινα καθίσματα από το γήπεδο, στο οποίο επίσης θα κυριαρχεί το νέο χρώμα.\nΠροπονητής: Τόνι Πόποβιτς (νέος)\nΗρθαν: Ιβάν Κέλαλα (τερματοφύλακας), Πολ Ιτζο (τερματοφύλακας), Τάσος Παπάζογλου (στόπερ), Ανδρέας Τάτος (μέσος), Ελίνι Δημούτσος (μέσος), Πάτρικ Εμπερτ (εξτρέμ), Θανάσης Παπάζογλου (φορ).\nΕυκαιρίες σε παίκτες, σαφές πλάνο η επίθεση\nΗ προσπάθειά της επικεντρώνεται κυρίως στο να εξελίξει τους παίκτες που διαθέτει σε βάθος 2ετίας, δίνοντας ευκαιρίες και έπειτα να διεκδικήσει τη φετινή σεζόν μία θέση στην πρώτη 6άδα της βαθμολογίας. Επιστρέφει στην τεχνική ηγεσία μετά τη σεζόν 2009-10 ο Απόστολος Χαραλαμπίδης, ένας προπονητής που εστιάζει στην επίθεση και αυτό αναμένεται να είναι ξεκάθαρα και το φετινό αγωνιστικό πλάνων των Τρικάλων στη SL2.\nΠροπονητής: Απόστολος Χαραλαμπίδης (νέος)\nΗρθαν: Βασίλης Ζιώγκος (αμυντικός), Νίκος Κεχαγιάς (αμυντικός), Χρήστος Αλμπάνης (φορ), Σιλβάνο Νατέρ (εξτρέμ)\n«Λάμψη» από Σούπερ Λίγκα\nΣτην προσπάθειά του να ανεβάσει το επίπεδό του, προχώρησε σε ηχηρές μεταγραφικές κινήσεις για τα δεδομένα της κατηγορίας, οι οποίες και χαρακτηρίζονται ως πολυτέλεια ενώ θα χρησιμοποιεί ως έδρα το AEL FC Arena αντί του γηπέδου της Φιλιππούπολης. Θέλει να παίξει ωραίο ποδόσφαιρο και να καταφέρει κάτι καλύτερο από την περσινή σεζόν όπου ως νεοφώτιστη τερμάτισε στην 6η θέση, αξιοποιώντας ξανά στο έπακρο τον παράγοντα έδρα. Υπήρξε αλλαγή προπονητή, με τον Αριάν Μπελά να αποχωρεί και να επιστρέφει ο Γιάννης Μάγγος (2014-16).\nΠροπονητής: Γιάννης Μάγγος (νέος)\nΗρθαν: Παναγιώτης Γλύκος (τερμ.), Βαγγέλης Μόρας (στόπερ), Γιάννης Μπαστιάνος (μεσοςπιθετικός), Κλάους Αθανασιάδης (φορ)\nΕφυγαν: Νέστορας Γκέκας (τερμ.), Μαρκ Σιφναίος (φορ)\nΣε καμία περίπτωση να μην κινδυνέψει\nΤο 2011-12 αγωνίστηκε τελευταία φορά σε επίπεδο SL2, όταν και υποβιβάστηκε για οικονομικούς λόγους. Φέτος, εξασφάλισε τη συμμετοχή της λόγω ίδιων προβλημάτων του Πλατανιά, του οποίου πήρε τη θέση στην κατηγορία. Παρότι νεοφώτιστη, δεν θέλει σε καμία περίπτωση να έχει το ρόλο κομπάρσου και για αυτό το λόγο προχώρησε στην απόκτηση κάποιων έμπειρων παικτών. Θα στηρίξει και τους νέους. Αλλωστε ήταν ένας από τους λόγους που η διοίκηση του Διαγόρας εμπιστεύτηκε την τεχνική ηγεσία στον Σάκη Θεοδοσιάδη, αντί του Πέτρου Ρουτζιέρη. Ο 45χρονος είναι πολύπειρος στην κατηγορία και χαρακτηρίζεται ως η ιδανική λύση από τους ανθρώπους της.\nΠροπονητής: Σάκης Θεοδοσιάδης (νέος)\nΗρθαν: Κωνσταντίνος Ρουγκάλας (στόπερ), Πέτρος Λινάρδος (μέσος), Τζόρνταν Αλάεφ (μέσος), Αλέξης Σελινινιωτάκης (μέσος), Ντορίβαλ (μεσοεπιθετικός), Μιχάλης Μπαστακός (επιθετικός).\nΣτον «αέρα» η συμμετοχή της\nΤα διοικητικά προβλήματα παραμένουν στη Δόξα Δράμας και η συμμετοχή της στο φετινό πρωτάθλημα δεν είναι δεδομένη, καθώς δεν έχει εξασφαλίσει πιστοποιητικό συμμετοχής. Την Πέμπτη (14/01) το μεσημέρι ανακοινώθηκε η αναβολή του αγώνα της πρεμιέρας και έτσι οριστικά θα πρέπει να περιμένουμε την 21η Ιανουαρίου, οπότε θα επανεξεταστεί το θέμα. Η αβεβαιότητα είναι το συναίσθημα που κυριαρχεί αυτή τη στιγμή αναφορικά με το μέλλον της ομάδας. Εξι παίκτες (από Αργεντινή και Ολλανδία) που αποκτήθηκαν στις αρχές της μεταγραφικής περιόδου αποχώρησαν ήδη από την ομάδα, ενδεικτικό του κλίματος. Το καλοκαίρι, υπό τον Απόστολο Πετράκη, ήθελε να δημιουργήσει πλάνο τριετίας, όμως υπάρχει νόμος που δεν του επιτρέπει να ασχοληθεί με το ποδόσφαιρο και το θέμα δεν προχώρησε. Στην τεχνική ηγεσία από φέτος θα βρίσκεται οι Θανάσης Κολιτσιδάκης, προπονητής που δίνει έμφαση στην άμυνα.\nΠροπονητής: Θανάσης Κολιτσιδάκης (νέος)\nΗρθαν: Μακντόναλντ Νιμπά (αμυντικός), Δημήτρης Φυτόπουλος (μέσος), Βασίλης Κουτσιανικούλης (εξτρέμ), Δημήτρης Μαυρίας (μεσοεπιθετικός), Στρνταν Βουγιακλίγια (φορ)\nΑλλαξε η ομάδα, όχι οι στόχοι\nΕντελώς διαφορετική ομάδα, όχι όμως αγωνιστική φιλοσοφία, στον Εργοτέλη. Το επιθετικό πλάνο παραμένει, από τη στιγμή που και φέτος θα βρίσκεται στην τεχνική ηγεσία ο Γιάννης Ταουσιάνης. Ζητούμενο να διεκδικήσει μία θέση στην πρώτη 6άδα της βαθμολογίας και να συμμετάσχει στα πλέι οφ ανόδου. Ο έλληνας προπονητής είναι και ένα από τα ελάχιστα πρόσωπα που παραμένουν στην ομάδα συγκριτικά με πέρσι. Ακόμα ένας είναι ο Κουάτεγκ (φορ), παίκτης βαρόμετρο. Φέτος έχει την πρόθεση σαν ομάδα να στηρίξει παίκτες από τις Ακαδημίες του συλλόγου.\nΠροπονητής: Γιάννης Ταουσιάνης (συνεχίζει)\nΗρθαν: Τζέφρι Νεράλ (μπακ), Θανάσης Κωστανάσιος (επιθετικός), Τάιρον Κόνραντ (επιθετικός)\nΕφυγαν: Μπρους (μέσος), Γιάννης Ιατρούδης (μέσος), Μανώλης Ροβίθης (επιθετικός), Τζόζεφ Εφορντ (επιθετικός)\nΣτόχος η τρίτη σερί άνοδος\nΕχει κερδίσει δύο σερί ανόδους. Στόχος είναι να γίνουν τρεις, με την επιστροφή της ομάδας σε επίπεδο πρώτης εθνικής κατηγορίας μετά το 2006-07. Υποβιβάστηκε από τη SL2 το 2010-11 και λόγω οικονομικών προβλημάτων, αγωνίστηκε έπειτα στα ερασιτεχνικά πρωταθλήματα. Κέρδισε την άνοδο για την τρίτη τη τάξη εθνική κατηγορία το 2018-19 και το 2019-20 την άνοδο στην Β εθνική. Καθοριστικό ρόλο σε αυτό έπαιξε η απόκτηση της ομάδας από τον Γιάννη Τσιριγώτη (από το 2018) ο οποίος και συνεχίζει να προχωρά σε κινήσεις για τη βελτίωση της ομάδας σε όλους τους τομείς. Αποκτήθηκαν παίκτες που μπορούν να κάνουν τη διαφορά ενώ ως προπονητής ο Δημήτρης Σπανός, ο οποίος έχει αγωνιστεί σαν παίκτης του Ιωνικού την τριετία 1990-93.\nΠροπονητής: Δημήτρης Σπανός (νέος)\nΗρθαν: Αμπούντ Ομάρ (αμυντικός), Μιχάλης Κύργιας (στόπερ), Παναγιώτης Κόρμπος (μέσος), Ματίας Κάστρο (επιθετικός).\nΛίγες κινήσεις, ξεκάθαρος στόχος\nΑυτό που δεν κατάφερε πέρσι, στην άνοδο, στοχεύει φέτος. Λίγες και προσεκτικές οι κινήσεις που έγιναν στο έμψυχο δυναμικό ενώ παρέμεινε στην τεχνική ηγεσία ο Σωτήρης Αντωνίου. Η κατοχή της μπάλας, η σταδιακή πίεση και το τρέξιμο στους κενούς χώρους, είναι τα στοιχεία που περιμένουμε έτσι να δούμε τη φετινή περίοδο από τον Λεβαδειακό, ο οποίος διαχρονικά στηρίζει πολλά στον παράγοντα έδρα, κάτι που θέλει να αξιοποιήσει και φέτος.\nΠροπονητής: Σωτήρης Αντωνίου (συνεχίζει)\nΗρθαν: Στέφαν Στογιάνοβιτς (τερμ.), Νίλι (μεσοεπιθετικός), Γιώργος Μαρίνος (μεσοεπιθετικός), Αντώνης Γαϊτανίδης (φορ), Νέστορας Μυτίδης (φορ),\nΕφυγαν: Μπέντζαμιν Ανγκουα (στόπερ), Βαγγέλης Μάντζιος (φορ), Φώτης Ιωαννίδης (φορ)\nΘα συμμετάσχει για πρώτη φορά στην ιστορία του σε επίπεδο SL2. Πήρε την άνοδο μετά τη μη συμμετοχή του Πανιωνίου που υποβιβάστηκε πέρσι από τη SL1. Ο Μανώλης Παπαματθαιάκης είναι ο άνθρωπος που εμπιστεύτηκε η διοίκηση για την τεχνική ηγεσία. Είναι η δεύτερη θητεία του (η πρώτη το 2006-07) ενώ σε μεταγραφικό επίπεδο έγιναν κινήσεις με έμπειρους παίκτες σε όλες τις γραμμές. Πρώτος στόχος είναι η παραμονή στην κατηγορία και έπειτα η όσο το δυνατόν καλύτερη θέση.\nΠροπονητής: Μανώλης Παπαματθαιάκης (νέος)\nΗρθαν: Αμπελ Μασουέρο (αμυντικός), Γιώργος Αποστολίδης (μέσος), Ντάλα Κόστα (φορ), Κρίστιαν Κούστα (φορ).\nΜπορούν να κάνουν την έκπληξη\nΑπό τις ομάδες που κέρδισαν τις εντυπώσεις με την αγωνιστική τους παρουσία πέρσι. Η ομάδα θεωρείται αδικημένη από την περσινή διακοπή του πρωταθλήματος, αφού διεκδικούσε άνοδο. Μέσω της διαδικασίας των πλέι οφ, θέλει να το κάνει φέτος. Λίγες και σωστές οι όποιες κινήσεις στον μεταγραφικό τομέα, ενώ στην τεχνική ηγεσία παραμένει ο Αλέκος Βοσνιάδης. Περιμένουμε και φέτος από τα Χανιά να παίζουν γρήγορο ποδόσφαιρο και με επιθετική τακτική\nΠροπονητής: Αλέκος Βοσνιάδης (συνεχίζει)\nΗρθαν: Φοντέ Καμαρά (μπακ), Νεμάνια Νίκολιτς (μπακ), Κώστας Πλέγας (μέσος), Λούκας Μπραμπίγια (μεσοεπιθετικός)


Δείτε τον Τζόνι Ντεπ να τα δίνει όλα στην σκηνή ροκάροντας... - Star.gr\nLIFESTYLE Κυριακή, 20 Ιουλίου 2014, 14:31\nΔείτε τον Τζόνι Ντεπ να τα δίνει όλα στην σκηνή ροκάροντας με τους Aerosmith\nΣε ένα σόλο που θα ζήλευαν και επαγγελματίες\nΕίναι ροκ και δεν το κρύβει…\nΟ λόγος για τον Τζόνι Ντεπ, ο οποίος φαίνεται ότι έχει πολλά ταλέντα, τελικά. Ο διάσημος ηθοποιός του Χόλυγουντ, ανέβηκε στη σκηνή με το θρυλικό συγκρότημα των Aerosmith και κυριολεκτικά «έδωσε ρέστα».\nΟ σέξι Ντεπ, ήταν η έκπληξη του συγκροτήματος, στην συναυλία, που έδωσαν, στο Μανσφιλντ της Μασαχουσέτης, τη περασμένη Τετάρτη.\nΚαι ενώ το πλήθος διασκέδαζε με τα τραγούδια του Στίβεν Τάιλερ και της παρέας του, ο πρώτος είπε στο μικρόφωνο: «και τώρα θα έλθει στη σκηνή ο καλός μου φίλος, Τζόνι Ντέπ», προκαλώντας, έτσι, το παραλήρημα των fan.\nΟ ηθοποιός εμφανίστηκε με ένα γκρι καπέλο, φορώντας σκούρο πουκάμισο και τζιν παντελόνι- καμπάνα, ενώ έπαιζε με την ηλεκτρική κιθάρα το τραγούδι του συγκροτήματος «Kept A-Rollin».\nΜάλιστα, προς το τέλος του τραγουδιού ανταγωνίστηκε σε ένα σόλο, με τον κιθαρίστα των Aerosmith.\nΣημειώνεται ότι ο Ντεπ, είχε παίξει και πάλι με το ίδιο συγκρότημα, για την στούντιο έκδοση του «Train», το οποίο είχε συμπεριληφθεί ως ένα επιπλέον κομμάτι για το άλμπουμ του 2012 «Music From Another Dimension»


Το ΚΙΔΗΣΟ έδωσε ζωή στην Δημοκρατική Συμπαράταξη. Ρεπορτάζ από την κοπή της Βασιλόπιττας στο Άργος - Ενημέρωση Πελοποννήσου\nHome / ΑΡΓΟΣ / ΔΗΜΟΚΡΑΤΙΚΗ ΣΥΜΠΑΡΑΤΑΞΗ / ΚΙΔΗΣΟ / ΠΑΣΟΚ / Το ΚΙΔΗΣΟ έδωσε ζωή στην Δημοκρατική Συμπαράταξη. Ρεπορτάζ από την κοπή της Βασιλόπιττας στο Άργος\nΤο ΚΙΔΗΣΟ έδωσε ζωή στην Δημοκρατική Συμπαράταξη. Ρεπορτάζ από την κοπή της Βασιλόπιττας στο Άργος\nΕνημέρωση Πελοποννήσου 12:18:00 μ.μ. ΑΡΓΟΣ, ΔΗΜΟΚΡΑΤΙΚΗ ΣΥΜΠΑΡΑΤΑΞΗ, ΚΙΔΗΣΟ, ΠΑΣΟΚ\nΔεν είναι μόνον οι δημοσκοπήσεις που δείχνουν ότι η συμπόρευση του Κινήματος Δημοκρατών Σοσιαλιστών εκτίναξε τα ποσοστά της Δημοκρατικής Συμπαράταξης σε ύψος που να της επιτρέπει να διεκδικεί με αξιώσεις την θέση του τρίτου κόμματος στις επόμενες εκλογές. Είναι και οι μικρές ενέργειες που ξεκίνησε και κάνει ο ημιθανής κομματικός μηχανισμός, δοκιμάζοντας τις αντιδράσεις των Τοπικών κοινωνιών.\nΗ Δημοκρατική Συμπαράταξη, στην Αργολίδα, «έβαλε χοντρή πλάτη» στην εκδήλωση κοπής της παραδοσιακής βασιλόπιττας της Νομαρχιακής Επιτροπής του ΠΑΣΟΚ, που έγινε χθες, Κυριακή 12 Φεβρουαρίου στην καφετέρια ΡΕΤΡΟ, στο Άργος.\nΠερισσότεροι από 40 εκ των 130 παρισταμένων, μέλη του ΚΙΔΗΣΟ, είχαν καταλάβει «τα ορεινά» της αίθουσας από νωρίς και, μαζί με την εντυπωσιακή σε αριθμό και παλμό νεολαία έδιναν τον τόνο στην εκδήλωση.\nΑπό το ΚΙΔΗΣΟ ήταν και η συνεισφορά του κεντρικού ομιλητή, τέως υπουργού Παύλου Γερουλάνου, ο οποίος κέρδισε τα θετικά σχόλια και τα χειροκροτήματα των παρισταμένων.\nΧειμαρρώδης υπήρξε ο Γραμματέας της Τ.Ο. Άργους Νίκος Παντερμαλής και συναισθηματικός ο Γραμματέας της Νομαρχιακής ΠΑΣΟΚ Αργολίδας Γιώργος Καραχάλιος.\nΟ Γραμματέας της Συντονιστικής Επιτροπής του ΚΙ.ΔΗ.ΣΟ., Λεωνίδας Κουτσογιάννης μίλησε συγκροτημένα και με πολιτική οπτική, καταχειροκροτούμενος.\nΟ βουλευτής Γιάννης Μανιάτης ήταν, ο γνωστός σε όλους Γιάννης Μανιάτης που όμως αυτή τη φορά «δεν έκλεψε την παράσταση» με την ήπια και άνευρη ομιλία του.\nΠαρέστησαν σαν μονάδες, ο Φάνης Στεφανόπουλος, ο Αντρέας Πουλάς και ο Τάσος Χειβιδόπουλος. Ιδιαιτέρως εμφανής ήταν η παρουσία του Μιλτιάδη Κονοπισόπουλου που έσπευδαν όλοι να τον χαιρετήσουν και του Αντρέα Χρονόπουλου που αποδείχθηκε ο αγαπημένος της νεολαίας.\nΤους παρόντες καλωσόρισε η Γραμματέας ΠΑΣΟΚ της Τ.Ο. Ναυπλίου, Εμμανουέλλα Μουτζούρη.\nΑρνητική εντύπωση προκάλεσε το γεγονός ότι, ούτε ο Γιάννης Μανιάτης αλλά ούτε και οι υπόλοιποι ομιλητές ανέφεραν, έστω και μία φορά, το όνομα της Προέδρου του ΠΑΣΟΚ και της Δημοκρατικής Συμπαράταξης, Φώφης Γεννηματά, σε αντίθεση με την διαρκή αναφορά στον Αντρέα Παπανδρέου.\nΤο ΚΙΔΗΣΟ έδωσε ζωή στην Δημοκρατική Συμπαράταξη. Ρεπορτάζ από την κοπή της Βασιλόπιττας στο Άργος Reviewed by Ενημέρωση Πελοποννήσου on 12:18:00 μ.μ. Rating: 5


ΑΡΙΣΒΗ: Τρομερές καταγγελίες για εμβόλια Covid-19 στην Ελλάδα από την Τουρκική biotech*.\nΤούρκος εισαγγελέας αφιερώνει 12 σελίδες σχετικά με τους εμπρησμούς στην Ελλάδα.\n*Tης Λέττας Καλαμαρά\nΚάθε ηθικό όριο και φραγμό ξεπερνάει η απάνθρωπη Κυβέρνηση Μητσοτάκη που καταδιώκει το 47% των Ελλήνων μέχρι της τελικής εξόντωσής τους.\nΟ Πρωθυπουργός της εθνικής συμφοράς πέρα από τους χιλιάδες νεκρούς, την καταβαράθρωση της οικονομίας, με το χρέος να φτάνει στα 387 δισ. ευρώ και την ζημιά των πυρκαγιών να καταστρέφουν εθνικό πλούτο εκατοντάδων εκατομμυρίων ευρώ περνά και στην τελική επίθεση κατά του Κράτους της Ελλάδας διαλύοντας τον κρατικό μηχανισμό και απειλώντας με αναστολή-βιολογική εξόντωση κρατικούς υπαλλήλους που κοπιάζουν και φορολογούμενους πολίτες που επιβαρύνθηκαν επί δεκαετίες για τη μόρφωση και την επαγγελματική ικανότητά τους.\nΕίναι προφανές πως ο Κυριάκος Μητσοτάκης με αφορμή το πολιτικό εργαλείο του εμβολίου της τούρκικης BioΝTech κατά κύριο λόγο επιτίθεται υβριδικά στην Ελλάδα εις όφελος των εχθρών της.\nΤο Διεθνές Οργανωμένο Έγκλημα που κυριαρχεί στη χώρα και το διεθνώς και πασχίζει να επιβάλλει στο Αφγανιστάν, την παγκόσμια χώρα παραγωγής του οπίου, το καθεστώς του, στοχεύει στην κύρια περιοχή διακίνησης λόγω στρατηγικής θέσης και επιδιώκει τη διάλυση της Ελλάδας.\nΠρόθυμοι πολιτικοί, ειδικοί επιστήμονες, κρατικοί αξιωματούχοι εν αγνοία ή με δόλο εκτελούν το σχέδιο διάλυσης της Ελλάδας με καθημερινές δηλώσεις διχασμού, μίσους και επίθεσης εναντίον Ελλήνων.\nΤο Διεθνές Οργανωμένο Έγκλημα που "ξεπλένει" χρήμα από 1,3 έως 3,3 τρισεκατομμύρια δολάρια ετησίως σύμφωνα με το White House των Η.Π.Α. και ελέγχει προφανώς το παγκόσμιο σύστημα αρνείται την απώλεια εξουσίας λόγω τεχνολογικής προόδου της ανθρωπότητας και στοχεύει τη διατήρηση του με κάθε τρόπο εις βάρος της ελεύθερης βούλησης των Κρατών και πολιτών.\nΑκόμα και χωρίς έγκριση της ΕΜΑ, του ευρωπαϊκού οργανισμού φαρμάκων, η Κυβέρνηση Μητσοτάκη προχωρά σε τρίτη δόση των εμβολίων, ενώ παράλληλα παράνομα και ξεδιάντροπα παραβιάζει Σύνταγμα και Νομοθεσία της Ε.Ε. καταστρέφοντας ζωές, οικογένειες και Ελλάδα.\nΌσοι σιωπούν είναι συνένοχοι στο έγκλημα κατά της Ελλάδας και θα λογοδοτήσουν. Η χώρα θα μείνει ζωντανή, οι Ένοπλες Δυνάμεις της ακέραιες και ο Λαός ενωμένος.\nΟ Κυριάκος Μητσοτάκης εγκατέλειψε την Ελλάδα και ιδιωτεύει. Δεν θα είναι σε έδαφος της Ελλάδας όταν σειστεί το Σύνταγμα της Αθήνας από τις φωνές των καταδιωκόμενων και τα δακρυγόνα των αντιεξουσιαστών υποστηρικτών Μητσοτάκη για τη διάλυση της συγκέντρωσης.\nΑς μείνει εκεί καλύτερα να μη δει το δράμα των Ελλήνων που βασανίζει και εξοντώνει από 1 Σεπτεμβρίου 2021 για το "καλό τους". Δεν αποκλείεται στο τέλος να μην αντέξει το μυαλό τους και να ξημερώσει η επόμενη ημέρα της σάπιας Μεταπολίτευσης.\nΝα περιοριστεί το Διεθνές Οργανωμένο Έγκλημα από την Ελλάδα όπως στο Αφγανιστάν θα σταματήσει η παραγωγή του οπίου. Εκτός και αν ο εμφύλιος έρθει και στις δύο χώρες συμπτωματικά, κύριε Μητσοτάκη, κύριε Τσίπρα, κυρία Σακελλαροπούλου και Μαντάμ "Ο".\nΝα γίνουν οι πρώτες σωτήριες εκλογές στη μεταπολιτευτική ιστορία μας.\nΟΙ ΚΑΤΑΓΓΕΛΙΕΣ-ΑΝΑΦΟΡΕΣ ΕΙΝΑΙ ΠΟΛΥ ΣΟΒΑΡΕΣ ΚΑΙ ΠΡΕΠΕΙ ΝΑ ΕΡΕΥΝΗΘΟΥΝ.


It's only me, Amelie: 2012\nOk, είμαι έτοιμη μετά από πολύ καιρό να εκφραστώ όπως θέλω και να πάνε να γαμ@#$% όσοι έχουν μάθει ότι γράφω εδώ και μερικά αληθεύουν λιγάκι. Και να ξερες πόσο θέλω να τα γράψω εδώ,αχ!\nΠριν δυο μήνες και κάτι, ξεκίνησα μεταπτυχιακό ή μάλλον και μεταπτυχιακό. Για να πω την αλήθεια μου τη μαύρη και την έρμη, δεν είναι κι η καλύτερη εμπειρία. Θέλω να πω ότι, αφενός δυσκολεύομαι να κατανοήσω την ορολογία στο αντικείμενο που έχω επιλέξει να κάνω μεταπτυχιακό γιατί δεν έχει καμία σχέση με τον χώρο των σπουδών πάνω στην τέχνη που ήδη ανήκω, αφετέρου κάτι γίνεται με το περιβάλλον. Θα μου πεις, δεν είσαι και το πιο κοινωνικό άτομο αλλά θα σου πω κι εγώ ότι αν θες να ξέρεις, έχω υπάρξει και λιγότερο εως καθόλου κοινωνική. Το χειρότερο έχει ήδη συμβεί- είμαι έξω από τα νερά μου. Αρχικά, αρνούμαι να πιστέψω ότι είμαι σε ένα περιβάλλον χρησιμοθηρικό, κατινίστικο και φάσης πρόσεχε που μιλάς και τι λες. Έπειτα, είναι κάτι λίγο και οι καθηγητές που διδάσκουν βάσει της εμπειρίας τους και από τη μια κάθομαι και διαβάζω ακαταλαβίστικα μαθηματικά που κανείς δε μου εξηγεί, από την άλλη είμαι καθηλωμένη επί 3 ώρες να ακούω έναν καθηγητή να μου λέει- επί τρεις ώρες ξαναλέω- ότι έχει γράψει 18 βιβλία και το μάθημα του να περιστρέφεται γύρω από μπουρδέλα και λιμάνια. Γιατί πάντα αυτά πάνε μαζί, μαζί και με λίγο ουϊσκι.\nΜετά είναι το περιβάλλον. Oh shit!!! Μιλάμε για 120 άτομα εκ των οποίων τα 80 είναι στην ηλικία μου και κάτι παραπάνω και συμπεριφέρονται σα να πηγαίνουμε πρώτη μέρα στο γυμνάσιο. Ok, η μία δε με συμπαθεί, η άλλη νομίζει ότι της κλέβω τον γκόμενο και ελάχιστα με μισεί, αν ακόμα δεν έχει σατιρίσει τις μισές μου φωτογραφίες στο φουμπού, η άλλη πάλι νομίζει ότι είμαι χαζή και ξανθιά, μόνο που το πρώτο εξαλείφθηκε κάπου ανάμεσα σε κάτι γνώσεις που αυτή ούτε στον ύπνο της. Μιλάμε, για προβληματάρες απείρου κάλλους γενικότερα. Και τέλος, μιλάμε για μια παρέα που είχα δέσει από την αρχή αλλά μετά πάλι κάτι έκανα και τώρα δε σε είδα δε σε ξέρω. Εκτός κι αν εκπέμπω σήματα αντιπάθειας ή ζήλιας όπου πηγαίνω- πρέπει να το προσέξω. Το περιβάλλον λοιπόν είναι θεϊκό και κάτι παραπάνω. Είναι τόσο θεϊκό που ο ένας κουτσομπολεύει τον άλλο και κάθε ένας ξέρει κάτι παραπάνω για τον άλλο που μπορεί στην τελική και να μην ισχύει. Αρνούμαι να πιστέψω πως κάποια άτομα ήταν τόσο ανώριμα και να μην το είχα καταλάβει εξ αρχής κι έτσι απλά εναποθέτω τι ελπίδες μου σε κάποιο λαϊκό άσμα τύπου δε ταιριάζετε σου λέω για να τη βγάλω καθαρή. Διαφορετικά, θα πρέπει να αναθεωρήσω εντελώς τον τρόπο που σκέφτομαι και να αρχίσω να γίνομαι κυνική.\nΑπό την άλλη δεν είμαι πια drama queen. Μπορώ να πω ότι παρόλο που κάθε φορά προβληματίζομαι για τις γνωριμίες μου, είμαι καλά και ίσως μετά από καιρό. Τελικά, δε θέλει μεγάλη προσπάθεια είναι απλά αυτό το διαολεμένο timing που σου φέρνει και σου κάνει άνω κάτω τη ζωή. Και όχι ότι το drama queen το πίστευα ποτέ για μένα αλλά το είχα ακούσει και μου παραφάνηκε υπερ-βόλα για μένα. Όσο να το πεις, δεν έχω πάρει και αγκαλιά τα μαξιλάρια μου να το παίξω γιαγιά.\nΚαι μην ξεχνάτε, το αντίδοτο, λέγεται Παολάρα, βέβαια καμιά φορά πέφτουμε έξω σε κάποια άτομα και σε κάποιες συμπεριφορές αλλά τουλάχιστον κάτι μένει. Τα cd της, είναι γελοιωδώς ανεβαστικά.\nμπλαμπλουμπλαμπλου Amelie στις 1:21 μ.μ.\nξετρύπωσε από άνθρωποι και μισάνθρωποι, ας γελάσω δυνατά χαχα-χαχα, συμβαίνει και στις καλύτερες οικογένειες\nΤο παιδάκι της ημέρας ή καλύτερα της νύχτας!\nΓια να μη νομίζετε ότι είμαι μόνο καταθλιπτική.\nΥπό κατάλληλες συνθήκες γίνομαι και χαρούμενη.\nμπλαμπλουμπλαμπλου Amelie στις 3:05 π.μ.\nξετρύπωσε από ας γελάσω δυνατά χαχα-χαχα, τα παιχνιδάκια μου\nΤην επόμενη φορά που θα φιλήσεις κάποιον που θες πολύ,\nκρύψε με τα χέρια σου τα μάτια του και φίλησέ τον.\nΜετά, κρύψε το στόμα του και παίξε με τα μάτια του.\nΈπειτα, χάΪδεψέ τον απαλά στα μάγουλά του και νιώσε τη ρίγη του.\nΤέλος, κατέβασε τα χέρια σου στα πλαϊνά του προσώπου του και δες αν σου χαμογελάει.\nΑν έχει χαμογελάσει, πάει να πει ότι νιώθει.\nΚαι το βασικό είναι να νιώθεις.\nΝα μην είσαι ποτέ με άτομα που δε νιώθουν.\nμπλαμπλουμπλαμπλου Amelie στις 2:59 π.μ.\nξετρύπωσε από αμέ, λαβ-στόριζ\nγια τον άνθρωπο που επιλέγεις να στέκεται δίπλα σου.\nγια την κρέπα που έφαγες χθες βράδυ αλλά μετά το μετάνιωσες επειδή φούσκωσες.\nγια τη λωρίδα που επέλεξες και για τη λωρίδα που ευτυχώς δεν επέλεξες να οδηγήσεις.\nνα μη χαιρετήσεις κάποιον που δε θες να βλέπεις μπροστά σου.\nνα ακούς καταθλιπτική μουσική.\nνα ακούς τη συγκεκριμένη μουσική που σου θυμίζει ορισμένες καταστάσεις.\nνα συμπαθείς ένα παιδικό-αντρικό βλέμμα και να του ανοίγεσαι χωρίς να τον ξέρεις καλά.\nνα διαλέγεις κι όχι μόνο να σε διαλέγουν.\nνα επιμένεις πεισματικά να μην είσαι δίπλα σε αυτόν που σ'αγαπάει.\nνα φοβάσαι τους άντρες με μελανά μάτια.\nνα μη βλέπεις την αλήθεια μπροστά σου.\nνα αφήνεσαι σε κλάματα και να σέρνεις τη ζωή σου προς τα πίσω.\nΟι επιλογές είναι πολλές. Αντίστοιχα με τους ανθρώπους και τις εμπειρίες. Πολλές φορές δεν επιλέγω, απλά αφήνομαι. Νομίζω πως η τύχη μου τα έχει οργανώσει όλα με όμορφο τρόπο. Φοβάμαι να αντιμετωπίσω τα συναισθήματα των άλλων. Φοβάμαι να αντιμετωπίσω μια νύχτα. Νομίζω πως μια μέρα όσα κλείδωσα μέσα μου θα βγουν στην επιφάνεια. Κι όλο αναρωτιέμαι πότε θα ρθει αυτή η μέρα ή η νύχτα-ας είναι και νύχτα-και δεν έρχεται ποτέ. Κοιτάζω μόνο πίσω μου για να μπω στην πολυκατοικία μου, λες και πάντα κάποιος ή κάτι κρύβεται.\nΕίναι δύσκολο να μη ξέρεις που βρίσκεσαι. Είναι δύσκολο να μη ξέρεις σε ποιον βρίσκεσαι. Απορώ με τους ανθρώπους που συνεχόμενα επιλέγουν να αλλάζουν ερωτικούς συντρόφους. Αναρωτιέμαι αν έχουν γεννηθεί με τόσο μεγάλη επιθυμία για σεξ, κάτι απίθανο γιατί όλοι την έχουμε έμφυτη και τα επίπεδα που κινείται σε κάθε έναν έχουν μικρές αποκλίσεις, ή αν στ' αλήθεια φοβούνται να αντιμετωπίσουν να έχουν κάτι πιο μόνιμο . Τελικά, ίσως υπάρχει απάντηση. Καθένας από αυτούς έχει τα δικά του προβλήματα ψυχολογικά, οικογενειακά και κυρίως θέματα εμπειριών. Νομίζω πως ανήκω στην κατηγορία με τα θέματα εμπειριών. Αλήθεια, το επόμενο, αν έρθει, πρέπει να είναι στα αλήθεια δυνατό για να καταφέρει να ξεπεράσει τα συναισθήματα και τις εμπειρίες μου. Αρνούμαι άλλωστε κι εγώ η ίδια να τα ξεπεράσω. Είναι η άρνησή μου. Ίσως είναι και τα παραμύθια μου όπως λένε μερικοί. Αλλά αν τα ζούσαν, δε ξέρω αν θα κατάφερναν καν να τα διηγηθούν.\nμπλαμπλουμπλαμπλου Amelie στις 1:31 μ.μ.\nξετρύπωσε από ονειροπάρε με, πάνω από 3 βούλες είναι παρτούζα\nΗ εξέλιξη των πραγμάτων...\nκαι από λέξεις.\n*από αρχείο του blog μου :)\nΠαντού υπάρχει θλίψη.\nΟι άνθρωποι θλίβονται γι αυτούς που έχουν χάσει.\nΤους εραστές που δεν είχαν ποτέ.\nΤους φίλους που έχασαν.\nΌλους τους ανθρώπους που τους έκαναν κακό.\nΣτην αρχή είναι συναίσθημα γεμάτο θρήνο, μετά χάνουν την ικανότητα να ανιχνεύουν τις μυρωδιές.\nΣυνεπώς τους ανθρώπους, θα έλεγα εγώ.\nΚι αυτή, είναι η ασθένεια.\nμπλαμπλουμπλαμπλου Amelie στις 2:19 π.μ.\nξετρύπωσε από dramaQueen\nΈνας χρόνος πλησιάζει να κλείσει τις πόρτες του.\nΈνα καλοκαίρι έρχεται.\nΑπό'δω και πέρα φοβάμαι τα καλοκαίρια γιατί μου άλλαξαν όλη τη ζωή.\nΦοβάμαι να "προωθείται" και η ζωή μου.\nΕίναι επειδή μ'αρέσει να κοιτώ τους πλανήτες στην οθόνη αναμονής και τα φωτάκια τους να γυρνούν γύρω γύρω και να σχηματίζουν μεγάλα σχέδια στο ταβάνι. Στο ταβάνι φαίνονται πιο μεγάλα και μου κάνουν παρέα.\nΤυλίγομαι με τον ροζ μου αρκούδο.\nΚαληνύχτα, Αμελί !\nΣτο κάτω κάτω τίποτα δεν υπάρχει.\nΚι όλα είναι ψεύτικα.\nΚι ας υπάρχει.\nΠαντού υπάρχει θλίψη. Οι άνθρωποι θλίβονται γι αυ...


Περιεχόμενο του Warezzly - Insomnia.gr\nΟτιδήποτε δημοσιεύεται από Warezzly\nWarezzly απάντησε σε θέμα του JohnVani18 στο Console Games\nWarezzly απάντησε σε θέμα του mogsub στο Προσφορές\nΚαλησπέρα! Έχεις ξαναψωνισει απο εκεί; Από ποιότητα, άνεση τι λέει; Ευχαριστώ!!\nWarezzly απάντησε σε θέμα του Warezzly στο Apple Hardware\nWarezzly δημοσίευσε θέμα στο Apple Hardware\nΚαλησπέρα παιδία!! Ενδιαφέρομαι για αγορά μεταχειρησμένου Macbook και θα ήθελα λίγη καθοδήγηση. Δεν εχω ασχοληθεί ιδιαίτερα με προιόντα της Apple οπότε δεν γνωρίζω σε τι τιμές θα άξιζε η αγορά. Γενικά συναντώ αγγελίες με τιμές από 300€ μέχρι 1000€+ 😅. Το θέλω κυρίως για να ασχοληθώ με Logic Pro/GarageBand κλπ, άντε και κάνα game (όχι βαριά. πχ lol, hearthstone). Anyways, υπάρχουν συγκεκριμένα μοντέλα ή μοντέλα κάποιου συγκεκριμένου έτους που βγήκαν πιο αξιόπιστα; Και για τι specs να κοιτάω περισσότερο; (Σε γενικές γραμμές τα βλέπω πως είναι αρκετά πιο ακριβά σε σχέση με αντιστοιχα windows lapt\nΚαλησπέρα! Εμένα αρκετό θόρυβο κάνει όταν διαβάζει δίσκους (Οταν τους πρωτοβάζω αλλά και σε άκυρες στιγμές ενώ είναι μέσα). Βρήκα αυτό, με οδηγίες από την ίδια τη Sony. Το έχει επιχειρήσει κανείς;\nΑμφιβάλλω να ασχολούνται πλέον γιατί δεν έκαναν καν ps5 update και επίσης η Activision τους πούλησε στην Blizzard 😭 Αλλά θα προσπαθήσω 🙂\nΚαλά εννοείται δεν με πειράζει, κυρίως επειδή δεν παρατήρησα τίποτα παρόμοιο πουθενά αλλού. Απλά δεν είδα να λέει κανείς τπτ για το συγκεκριμένο θέμα και νόμιζα πως ίσως είναι πρόβλημα συγκεκριμένα της δικιάς μου κονσόλας 😅 Κ μάλιστα απ όσο διάβασα, το artifacting γίνεται ολο κ πιο έντονο όσο πάει και γι'αυτό κ ανησύχησα. Μη γίνει τπτ ακόμα χειρότερο 😆 Αλλά υποθέτω γι'αυτό υπάρχει και η εγγύηση εξάλλου. Σας ευχαριστώ πολύ guys!😁\nΚαλησπέρα παιδιά! Έλαβα το PS5 μου σήμερα και ενώ όλα είναι κομπλέ (με εξαίρεση ένα crashαριμα που εγινε), το πρώτο κ όλας παιχνίδι που έπαιξα (Tony Hawk's Pro Skater 1+2 Remastered) εμφανισε κάτι περίεργα μαύρα σημάδια τα οποία δεν υπήρχαν στο PS4, και μάλιστα δεν βλέπω πουθενά κανενα post ούτε σε reddit ούτε πουθενά με αυτό το θέμα. Έχετε καμιά ιδέα για το τι παίζει να είναι; Να ανησυχήσω; 😅 Επειδή ξεκάθαρα δεν μπορώ να το εξηγήσω, το έκανα record. Ρίξτε μια ματιά https://imgur.com/a/7V8lbLX Αξίζει να σημειωθεί πως στα υπόλοιπα games που δοκίμασα, Astro's Playroom, Fortnite (το αδερφάκι😂),\nWarezzly απάντησε σε θέμα του spartan29gr στο Console Games\nSame! 😁 Προπαραγγελία 24/10 disc👍\nΓάμησε τα.. "20 με 25. Θα το χεις σίγουρα μέχρι τέλος του μήνα" αλλά δε γίνεται να τους παίρνουμε τηλέφωνο 23 του μήνα και να μην ξέρουν τι και πότε.. Άσε που περιμέναμε παραλαβή από Δεκέμβρη κανονικά. Sony Center my ass. Ελπίζω τουλάχιστον στις 25 κάτι να ξέρουν, και να μην γίνει από 20-25 Ιανουαρίου σε 20-25 Φεβρουαρίου..(όπως το 16/12 έγινε 7-14 Ιανουαρίου κ μετά 20-25...) Μου είπαν μάλιστα πως είμαι δεύτερος στη σειρά προτεραιότητας ενώ υπάρχουν παραγγελίες από Σεπτέμβρη 😂 (24/10 η δικιά μου, disc)\nΚαταστήματα για αγορά κονσόλας ή παιχνιδιών σε Ελλάδα ή εξωτερικό\nWarezzly απάντησε σε θέμα του jay_D στο Console Games\nWarezzly δημοσίευσε θέμα στο Console Games\nΓειά σας παιδιά! Σχεδόν όλα τα παιχνίδια που παίρνω για ps4 τα παίρνω μεταχειρισμένα για να γλυτώνω κανα φράγκο, και είπα να ρωτήσω, έχει κανείς εμπειρία από ebay όσο αναφορά μεταχειρισμένα games για κονσόλες; Είναι έμπιστο συνήθως; Και συμφέρει γενικά; Γιατί φαντάζομαι στις περισσότερες περιπτώσεις θα υπάρχουν και μεταφορικά πιο ακριβά κ από το game το ίδιο 😅\nΠήρα τηλέφωνο sony center, παραγγελία 24/10. Μου είπαν πως χτες πληροφορήθηκαν ότι φέρνουν 20 με 25 του μήνα κομμάτια και οτι είμαι από τους "λίγους τυχερούς" που θα εξυπηρετηθούν αυτόν τον μήνα..\nΜα υπάρχει τρόπος στο PS4. Με την εφαρμογη Media Player από το PS Store μπορείς να δεις ταινίες από USB\nΠαιδιά έστειλα στο discord αλλά θα στείλω κ εδώ. Βρήκα αυτό από αγγελία του fb. Δε ξέρω πόσο ισχύει αλλά λέει παραλαβή 5-10 Δεκέμβρη. https://mrconstantine.gr/?product_cat=playstation-5\nWarezzly απάντησε σε θέμα του aekoupoli στο Console Games\nΚαλησπέρα συνάδελφοι console gamers! 😃 Έρχομαι από το playstation 5 topic με μια ερώτηση. Άκουσα πως την ημέρα του λανσαρισματος υπήρχε απόθεμα στα καταστήματα από ακυρωμενες παραγγελίες κλπ. Κ θέλω να ρωτήσω όσους παραγγειλαν αυτά τα κομμάτια, σας τα έφεραν την ίδια μέρα; Μετά απο μερικές μέρες; ή ακόμα περιμένετε; 😅 Σας ευχαριστώ πολύ!\nΠαιδιά να ρωτήσω. Γνωρίζετε αν γίνεται επιστροφή χρημάτων (50€ προκαταβολής) αν ακυρώσω προπαραγγελια; Ίσως λίγο χαζή ερώτηση αλλά δεν έχω ξανακάνει προπαραγγελια ποτέ 😅 Επίσης έλαβα κ γω μύνημα από τα public πως η παραγγελία είναι "ύπο επεξεργασία" χωρίς να τους έχω δώσει προκαταβολή👀👀👀\nΚαλημέρα φίλε, είμαι και γω στην ίδια κατάσταση και σκεπτόμενος πως "εντάξει στο release θα έχει και στα καταστήματα" (μέγα λάθος), δεν προπαράγγειλα εν ώρα. Θα σου πρότεινα να κάνεις τώρα προπαραγγελεία ώστε να το 'χεις τουλάχιστον τον Δεκέμβρη που θα ξαναφέρει κομμάτια η Sony (Στο site της αντιπροσωπείας λέει 16/12, αλλά μου είπαν μπορεί λίγο αργότερα, μπορεί και νωρίτερα). Τώρα όσο αναφορά τις τηλεοράσεις, χωρίς να είμαι ειδικός, απ΄ότι έχω καταλάβει τηλεόραση που υποστηρίζει HDMI 2.1 χρειάζεσαι μόνο για να παίξεις σε 4K/120, αλλά εδώ με το ζόρι τα games πάνε στα 4K/30. Ίιιισως κυκλωφο


Twitter: Βελτιώνει αναφορές περιεχομένου και μπλοκαρίσματα χρηστών\nΤο Twitter βελτιώνει αναφορές περιεχομένου και μπλοκαρίσματα χρηστών\nΗμ/νία: 4 Δεκεμβρίου 2014 | by Θοδωρής Κόνσουλας\nΘέλοντας η ομάδα του Twitter να ενισχύσει την ασφάλεια του Κοινωνικού Δικτύου, βελτίωσε τον τρόπο με τον οποίο γίνεται η αναφορά (report) περιεχομένου και χρηστών, καθώς και το μπλοκάρισμα χρηστών.\nΌσον αφορά την αναφορά περιεχομένου και χρηστών, η διαδικασία έγινε πιο εύκολη και κατανοητή στις κινητές συσκευές. Αυτό σημαίνει πως αν εντοπίσετε προσβλητικό περιεχόμενο ή χρήστες οι οποίοι καταπατούν πνευματικά δικαιώματα ή απειλούν χρήστες κλπ, πράγματα τα οποία αναφέρονται στους κανόνες χρήσης του Twitter, τότε είναι πιο εύκολο να τα αναφέρετε.\nΣχετικά με το μπλοκάρισμα χρηστών, δημιουργήθηκε μία νέα επιλογή στο μενού των ρυθμίσεων ενός λογαριασμού με ονομασία «Blocked accounts» (βλ. παραπάνω εικόνα), η οποία δίνει γρήγορη πρόσβαση σε όλους τους λογαριασμούς τους οποίους έχει μπλοκάρει ο χρήστης. Επιπλέον, οι μπλοκαρισμένοι χρήστες δε θα μπορούν να προβάλουν το προφίλ όσων τους έχουν μπλοκάρει.\nΌλα τα προηγούμενα έχουν προς το παρόν ισχύ σε μικρή μερίδα χρηστών και σύντομα όλοι οι χρήστες αναμένεται να τα αποκτήσουν.\nΕτικέτες: Social Media, Social Networks, Twitter, Κοινωνικά Δίκτυα, Μέσα Κοινωνικής Δικτύωσης


Αβοκάντο: Γνώρισε τα οφέλη του και ένταξέ το στη διατροφή σου\n19 Μαρτίου 2018, 03:28\nΤο αβοκάντο είναι και ένας θησαυρός υγείας. Το αβοκάντο είναι ένας από τους πιο νόστιμους καρπούς που υπάρχουν, ενώ είναι εξαιρετικά ευέλικτος, καθώς η γεύση του ταιριάζει σε πολλά πιάτα και ποτά, από μία ποικιλία σαλατών, μέχρι αρκετές συνταγές για γευστικότατα smoothies. Ποιοι είναι όμως οι πραγματικοί λόγοι που αξίζει να το προσθέσουμε στη διατροφή μας;\nΕίναι προστάτης της καρδιάς\nΤο αβοκάντο είναι γεμάτο μονοακόρεστα και πολυακόρεστα λίπη και ω-3, τα οποία μειώνουν τα επίπεδα χοληστερόλης στο αίμα, αποτελώντας κατά συνέπεια “ασπίδα” ενάντια στις καρδιακές παθήσεις.\nΕπίσης εάν θέλετε να χάσετε κιλά και να βελτιώσετε το μεταβολισμό σας θα έπρεπε να αρχίσετε να τρώτε αυτό το τόσο οφέλιμο φρούτο καθημερινά! Θα εκπλαγείτε από το πόσο υγιεινό είναι!\nΤο συκώτι παράγει περισσότερη γλουταθειόνη\nΑν τρώτε αβοκάντο κάθε μέρα, το συκώτι σας θα αρχίσει να παράγει ένα πολύ δυνατό αντιοξειδωτικό που λέγεται γλουταθειόνη. Επίσης είναι πλούσιο σε μαγνήσιο, το οποίο είναι εξαιρετικά σημαντικό για 300 μεταβολικές διαδικασίες!\nΛαμβάνετε μονοακόρεστα λιπαρά\nΤα αβοκάντο περιέχουν 100 περίπου θερμίδες μονοακόρεστων λιπαρών οξέων που χρησιμοποιούνται σαν βραδυφλεγές καύσιμο και είναι οφέλιμο για το μεταβολισμό. Αν καταναλώνετε κορεσμένα λίπη, αυτά δε μετατρέπονται σε ενέργεια αλλά αποθηκεύονται στον οργανισμό.\nΠεριέχουν Omega-9 λιπαρά οξέα\nΣτην πραγματικότητα το αβοκάντο είναι η πλουσιότερη φυσική πηγή ωμέγα 9 με μόλις 160 θερμίδες.\nΜειώνει την αίσθηση πείνας\nΤο αβοκάντο βοηθάει στον έλεγχο της πείνας και για αυτό συμβάλουν τα μέγιστα στην απώλεια βάρους.\nΚαλύτερος έλεγχος ινσουλίνης\nΤα επίπεδα σακχάρου είναι πολύ σημαντικά για τη σωστή λειτουργία του οργανισμού. Η ινσουλίνη είναι πολύ σημαντική για τον έλεγχο του σάκχαρου στον οργανισμό.\nΤέλος σύμφωνα με μία πρόσφατη μελέτη που δημοσιεύθηκε στο επιστημονικό έντυπο Nutrition Journal,οι άνθρωποι που έτρωγαν αβοκάντο είχαν επίσης υψηλότερη πρόσληψη φρούτων και λαχανικών γενικά, και χαμηλότερη κατανάλωση πρόσθετων σακχάρων. Έτρωγαν επίσης περισσότερο λιπαρά, μονοακόρεστα, πολυακόρεστα, φυτικές ίνες, βιταμίνη Ε, μαγνήσιο, βιταμίνη Κ, κάλιο και λιγότερους υδατάνθρακες.\nΣε αντίθεση με πολλά φρούτα, το αβοκάντο περιέχει πολλή πρωτεΐνη. Περίπου 100 γραμμάρια αβοκάντο περιέχουν 2 γραμμάρια πρωτεΐνης. Πρόκειται, βασικά, για ένα από τα πιο πλούσια σε πρωτεΐνη φρούτα που υπάρχουν στη φύση. Και μάλιστα, μιλάμε για “καλής ποιότητας” πρωτεΐνη, η οποία σε αντίθεση με εκείνη από μερικά κρέατα είναι έτοιμη για χρήση από τον οργανισμό στην ολότητά της, από τη στιγμή της κατανάλωσης. Το αβοκάντο διαθέτει, επίσης, 18 από τα πιο σημαντικά αμινοξέα απαραίτητα στη σύνθεση πρωτεΐνης στο σώμα.\nΣε περίπτωση πάντως, που δεν σου αρέσει η γεύση του, μην ξεχνάς πως μπορείς να το χρησιμοποιήσεις ως μάσκα ομορφιάς. Τα αντιοξειδωτικά, τα αμινοξέα, οι βιταμίνες Ε και C και τα έλαια που περιέχει, βοηθούν στην επανόρθωση των μαλλιών, στην ενυδάτωση της επιδερμίδας και ακόμα και στη μείωση των ρυτίδων, σύμφωνα με μελέτες.\nPrevious Οπαδός προσπάθησε να φιλήσει ρεπόρτερ στο στόμα on-air! (Video)\nNext Σοκ! Αφγανός ονόμασε το παιδί του «Ντόναλντ Τραμπ» και τώρα τρέχει και δε φτάνει…


Μιχάλης Βλασταράκης: Το rebranding της Eurobank σηµατοδοτεί τη νέα εποχή | Fortunegreece.com\nΗ Eurobank υποδέχεται τη νέα εποχή στην οικονομία και την εξυπηρέτηση με νέο πρόσωπο, όραμα και στρατηγική.\nAπό τη Βάσω Αγγελέτου*\nΜε ανανεωμένη εταιρική ταυτότητα και αναπτυξιακή στρατηγική έως το 2030, η Eurobank υποδέχεται την ανάκαµψη της οικονοµίας µε εξωστρέφεια, αισιοδοξία και phygital εµπειρίες για τους πελάτες της. Ο γενικός διευθυντής Marketing & Εταιρικής Επικοινωνίας του Οµίλου Eurobank, Μιχάλης Βλασταράκης, εξηγεί στο Fortune Greece γιατί η Tράπεζα επέλεξε την τρέχουσα χρονική συγκυρία για να υλοποιήσει το σύνθετο project του rebranding, παρά τις προκλήσεις της πανδηµίας.\nΤο ταξίδι µετασχηµατισµού της Eurobank, αναφέρει χαρακτηριστικά, καθορίζεται από τρία ιστορικά ορόσηµα: την αλλαγή εποχής για το εγχώριο τραπεζικό σύστηµα µετά την εξυγίανση των ισολογισµών, την αλλαγή εποχής της οικονοµίας µε επιστροφή σε δυναµικούς ρυθµούς ανάπτυξης και την αλλαγή εποχής στο µοντέλο τραπεζικής εξυπηρέτησης και λειτουργίας που συντελείται µέσα από την εκρηκτική τεχνολογική ανάπτυξη και την ψηφιοποίηση.\nΗ Eurobank υλοποίησε πρόσφατα ένα εμβληματικό project για την ιστορία της, την αλλαγή της εταιρικής της ταυτότητας. Γιατί αποφασίσατε να κάνετε rebranding και, μάλιστα, σε αυτήν τη δύσκολη συγκυρία της πανδημίας;\nΤα brands έχουν όνοµα, ταυτότητα, προσωπικότητα και, κυρίως, εµπεριέχουν όραµα. Παραδοσιακά, οι επιχειρήσεις αλλάζουν την εικόνα τους όταν κρίνουν πως είναι η κατάλληλη στιγµή να αναδειχθεί µια µεγάλη αλλαγή στην πορεία, τη στρατηγική, το όραµά τους. Στην Eurobank έχουµε ήδη ξεκινήσει µια µεγάλη αλλαγή στον επιχειρησιακό µας σχεδιασµό µε ορίζοντα το 2030, δηλαδή την επόµενη δεκαετία, και η αλλαγή αυτή µας βρίσκει έτοιµους να παρουσιάσουµε µια νέα τραπεζική εµπειρία. Σήµερα η Τράπεζα, έχοντας ξεπεράσει πρώτη τις δυσκολίες του παρελθόντος που κληροδότησε η πολυετής οικονοµική κρίση, µπορεί να πρωταγωνιστήσει στον νέο αναπτυξιακό κύκλο της οικονοµίας και της χώρας. Το νέο brand ενσωµατώνει τη µέχρι σήµερα πορεία, την κληρονοµιά, τις αξίες, το όραµα πρωτοπορίας που έχουµε, θα έλεγα, και σηµατοδοτεί µια νέα εποχή: λιτό, θεσµικό και δυναµικό.\nΌσον αφορά στο timing, η αλήθεια είναι ότι η ιδέα για το rebranding ξεκίνησε πριν από αρκετό καιρό. Για να το υλοποιήσουµε, περιµέναµε την επόµενη ηµέρα της χώρας, της οικονοµίας και του τραπεζικού συστήµατος και, για τον λόγο αυτό, πολλές φορές το project βγήκε και ξαναµπήκε στο «συρτάρι». Θεωρήσαµε, λοιπόν, ότι πλέον πληρούνται οι προϋποθέσεις για να στραφούµε στην επόµενη ηµέρα και κρίναµε ότι αυτή είναι η στιγµή για να τοποθετηθούµε εγκαίρως στην αλλαγή που ήδη συντελείται στη χώρα. Έτσι, αποφασίσαµε πρόσφατα να παρουσιάσουµε τη νέα εταιρική µας ταυτότητα, έχοντας ήδη σχεδιάσει και υλοποιήσει το νέο µοντέλο εξυπηρέτησης. Είναι µια διαρκής διαδικασία ο µετασχηµατισµός που ορίζεται από τις ανάγκες της εποχής και τις εξελίξεις που πολλές φορές είναι καταιγιστικές στον χώρο µας. Και το τονίζω αυτό διότι, παρά τις δυσκολίες που επέφερε –και συνεχίζει να επιφέρει– η πανδηµία την τελευταία διετία, ήταν συνειδητή απόφασή µας πρώτα να υλοποιήσουµε το νέο µοντέλο εξυπηρέτησης και µετά να παρουσιάσουµε τις αλλαγές, ώστε να υπάρχει περιεχόµενο που αφορά σφαιρικά στην Τράπεζα. Δεν κάνουµε αλλαγές για τις αλλαγές. Και µιας και αναφερθήκατε στις δυσκολίες που αντιµετωπίσαµε τα τελευταία δύο έτη της πανδηµίας, χαρακτηριστικά θα σας πω ότι όλο αυτό το έργο συντονίστηκε διαδικτυακά. Για να καταλάβετε, η διαφηµιστική εταιρεία (Ogilvy) ανέλαβε τον Φεβρουάριο 2020, λίγο πριν το πρώτο lockdown, και µετά την πρώτη συνάντηση, η επόµενη διά ζώσης έγινε µόλις πρόσφατα, αφού δηλαδή το έργο είχε ολοκληρωθεί. To ίδιο συνέβη και µε το branding agency (Kommigraphics) που είχε την ευθύνη σχεδιασµού της οπτικής ταυτότητας, µε την οποία µάλιστα δεν έχουµε συναντηθεί ακόµα από κοντά!\nΤι μένει και τι φεύγει από την εικόνα και -το κυριότερο- την ουσία της Τράπεζας; Η μείωση του δείκτη «κόκκινων» δανείων σε μονοψήφιο ποσοστό σηματοδοτεί μια «αλλαγή εποχής» για την Eurobank;\nΑς δούµε πρώτα τι µένει. Στο ανανεωµένο µας λογότυπο µπορεί κανείς να διακρίνει το «L» που προέρχεται από το «Legacy», δηλαδή την ιστορία και την παράδοσή µας, καθώς καταφέραµε να έχουµε πιστούς πελάτες που µοιράζονται το ίδιο όραµα µε εµάς και µας εµπιστεύονται. Και αυτό είναι πολύ τιµητικό για µια τράπεζα. Το καλύτερο υπόβαθρο σε αυτό, όµως, είναι οι αξίες µας· και εδώ ερχόµαστε στο δεύτερο γράµµα, το «V» για το «Values». Ποιες είναι οι αξίες µας; Η πρωτοπορία, ο δυναµισµός, η καινοτοµία, η ενσυναίσθηση, η εµπιστοσύνη, η συνεργασία. Στην Eurobank, όχι µόνο δεν φοβόµαστε τις αλλαγές, αντίθετα µας αρέσει να τολµούµε. Και δεν έχουµε διαψευστεί ως τώρα. Τα «κόκκινα δάνεια» είναι, ασφαλώς, από αυτά που φεύγουν. Η µείωση του δείκτη NPEs στο 7,3%, όπως ανακοινώθηκε πρόσφατα από τη διοίκηση της Τράπεζας, σηµατοδοτεί ένα ιστορικό σηµείο καµπής όχι µόνο για την Eurobank, αλλά και συνολικά για το ελληνικό τραπεζικό σύστηµα, το οποίο πριν από λίγα χρόνια εµφάνιζε ποσοστό «κόκκινων δανείων» της τάξης του 40%-50%. Το πλεονέκτηµα που µας δίνει η εξυγίανση του ενεργητικού µας είναι ότι είµαστε πλέον σε θέση να χρηµατοδοτήσουµε δυναµικά την ελληνική οικονοµία. Αυτή ήταν και παραµένει η προτεραιότητά µας. Και βέβαια, σηµαντικό ρόλο και συµβολή στην επίτευξη και των δικών µας στόχων έχει η βελτίωση συνολικά του οικονοµικού περιβάλλοντος στην Ελλάδα. Τα στοιχεία της ανάπτυξης για το γ’ τρίµηνο δείχνουν ότι αυτό γίνεται ήδη και, µάλιστα, µε εντυπωσιακούς ρυθµούς. Μιλάµε, δηλαδή, για το perfect timing.\nΟι άνθρωποι πίσω από το Rebranding – Από αριστερά: Μαρία Γρεβενίτου Επικεφαλής Υποδιεύθυνσης Brand & Corporate Advertising, Βιργινία Σώκου Επικεφαλής Διεύθυνσης Digital Sales & Presence, Πάνος Καρδάσης Διευθυντής Εταιρικής Κοινωνικής Ευθύνης & Ειδικών Έργων, Μιχάλης Βλασταράκης Γενικός Διευθυντής Marketing & Εταιρικής Επικοινωνίας Ομίλου, Γέλφη Σαμπατακάκη Επικεφαλής Τομέα Group Marketing & Public Relations, Γεράσιμος Μπαρμπέτας Διευθυντής Διεύθυνσης Εταιρικής Επικοινωνίας Ομίλου.\nΠώς υποδέχθηκαν οι εργαζόμενοι την αλλαγή στην ταυτότητά σας και πόσο έτοιμοι είναι και οι πελάτες σας για την ψηφιοποίηση της εξυπηρέτησης;\nΓια έναν µεγάλο οργανισµό, το rebranding είναι ένα τεράστιο εγχείρηµα και για να το υλοποιήσουµε χρειάστηκε να εµπλακούν εκατοντάδες συνάδελφοι από διαφορετικές διευθύνσεις του οργανισµού και όχι µόνο τα στελέχη του Marketing, βεβαίως. Κάθε rebranding, όµως, για να γίνει σωστά, ξεκινά από εµάς τους ίδιους. Το κυριότερο είναι να επαναπροσδιορίσουµε το όραµά µας, αυτόν τον σκοπό που όλοι µοιραζόµαστε και που όλους µας εµπνέει. «Τρέξαµε», λοιπόν, µια µεγάλη άσκηση στο εσωτερικό της τράπεζας και καταλήξαµε στον σκοπό που µας καθoρίζει στην Eurobank: ευηµερία και πρωτοπορία. Γι’ αυτό τον λόγο και η νέα µας διαφηµιστική καµπάνια παρουσιάζει το µήνυµα «είµαστε όλοι πρωτοπόροι». Γιατί η πρωτοπορία, για εµάς στην Eurobank, είναι και κάτι απλό και καθηµερινό που δίνει τον τόνο και δηλώνει τον τρόπο για να µας πάει όλους µπροστά. Αυτήν τη νέα εποχή µπορεί κανείς να τη βιώσει µε τον καλύτερο τρόπο στα νέα µας καταστήµατα, τα λεγόµενα «future branches». Στα καταστήµατα αυτά µπορεί κανείς να γευτεί τις νέες δυνατότητες που προσφέρει η εποχή µας και οι οποίες συνοψίζονται στην έννοια του «phygital», δηλαδή την ψηφιακή εξυπηρέτηση και την ανθρώπινη επαφή µε όχηµα την καινοτοµία και την πρωτοπορία. Δεν φιλοδοξούµε να γίνουµε µια digital τράπεζα. Πιστεύουµε ότι η τεχνολογία έχει σηµαντικά πλεονεκτήµατα και, προφανώς, πρέπει να ενσωµατώσουµε στη ζωή µας τις δυνατότητες της ψηφιακής εποχής. Και η ανθρώπινη επαφή, τεχνογνωσία και γνώση, όµως, είναι εξίσου σηµαντικά και το δυναµικό της Eurobank είναι εξαιρετικά καταρτισµένο ανά κλάδο και αντικείµενο για να θέσει αυτήν τη γνώση στην υπηρεσία των πελατών µας.\nΤα καταστήματα-πιλότοι θα επεκταθούν; Ποιος είναι ο σχεδιασμός σας;\nΤα καταστήµατα της νέας εποχής λειτουργούν εδώ και έναν µήνα στην οδό Κοραή και την οδό Βουκουρεστίου στο κέντρο της Αθήνας και πιο πρόσφατα στο Mall, στο Μαρούσι. Σύντοµα θα έχουµε phygital κατάστηµα στα βόρεια προάστια, στα νότια προάστια και σε κάθε µεγάλη πόλη της επικράτειας. Ούτως ή άλλως υλοποιούµε ένα πρόγραµµα ανακαινίσεων του δικτύου καταστηµάτων και σίγουρα όποιο κατάστηµα χρειάζεται ανακαίνιση θα ενσωµατώνει στοιχεία του νέου µοντέλου.\nΕφαρμογή του νέου brand στα καταστήματα της Τράπεζας.\nΤα καταστήματα της νέας εποχής λειτουργούν εδώ και έναν μήνα στην οδό Κοραή και την οδό Βουκουρεστίου στο κέντρο της Αθήνας και πιο πρόσφατα στο Mall, στο Μαρούσι.\nΥιοθετείτε το σύνθημα «Eurobank, Τράπεζα της Ανάπτυξης». Τι κάνει η Τράπεζα για τη στήριξη της επιχειρηματικότητας;\nΉδη εδώ και δύο χρόνια, µε την πρωτοβουλία µας «οι επιχειρήσεις µπροστά», θέλαµε να σηµατοδοτήσουµε τη φυγή προς τα εµπρός. Η Eurobank στηρίζει τις επιχειρήσεις, όλες τις επιχειρήσεις και επιπλέον βρίσκεται πίσω από κάθε µεγάλο έργο που υλοποιείται σήµερα στη χώρα. Χαρακτηριστικά παραδείγµατα είναι το Ελληνικό, η ηλεκτρική διασύνδεση της Κρήτης µε την Αττική από τον ΑΔΜΗΕ, καθώς και άλλα σηµαντικά έργα «πράσινης» ανάπτυξης που συνδέονται µε τον ενεργειακό κλάδο και την ψηφιοποίηση και τα οποία συγχρηµατοδοτούνται από το Ταµείο Ανασυγκρότησης και Ανθεκτικότητας (RRF). Το σηµαντικό εδώ είναι ότι έχουµε έτοιµους τους µηχανισµούς για να αξιοποιήσουµε για λογαριασµό των πελατών µας όλους τους ευρωπαϊκούς πόρους, όχι µόνο για τις µεγάλες επιχειρήσεις, αλλά και για τις µεσαίες και µικρές. Το στοίχηµα της ανάκαµψης δεν θα κερδηθεί µε 50 µεγάλες εταιρείες που θα κάνουν επενδύσεις. Χρειάζεται συµπεριληπτικότητα ώστε να συµµετέχουν όλοι και οι µικρές επιχειρήσεις και οι startups ακόµα. Ειδικά για τις τελευταίες, γνωρίζετε ότι µέσω του egg-enter-grow-go του επιχειρηµατικού επιταχυντή της Eurobank, στηρίζουµε αδιάλειπτα τις ελληνικές startups εδώ και περίπου µία δεκαετία.\nΜιας και θίξαμε την επιχειρηματικότητα, υπάρχουν συγκεκριμένοι κλάδοι που έχουν προτεραιότητα στην πιστωτική σας επέκταση;\nΔίνουµε µεγάλη βαρύτητα στην εξωστρέφεια της ελληνικής οικονοµίας και εδώ και χρόνια επιµένουµε στην ανάγκη η εξωστρέφεια να ενσωµατωθεί στο παραγωγικό µοντέλο της χώρας. Ο βασικός πυλώνας εξωστρέφειας που έχουµε ως χώρα είναι ο Τουρισµός − πολλοί µας έχουν ονοµάσει η «Τράπεζα του Τουρισµού». Ήµασταν οι πρώτοι που ανακοινώσαµε πακέτο στήριξης 750 εκατ. ευρώ προς τις επιχειρήσεις στην έναρξη της πανδηµικής κρίσης και πρόσφατα ανακοινώσαµε επιπλέον 750 εκατ. ευρώ µε αναπτυξιακό, αυτήν τη φορά, χαρακτήρα ειδικά για τον τουριστικό κλάδο. Άλλοι κλάδοι που προσφέρουν συγκριτικό πλεονέκτηµα στη χώρα είναι η Ενέργεια, η Ναυτιλία, το Real Estate, οι Υποδοµές αλλά και η Βιοµηχανία και η Μεταποίηση.\nΟ βασικός μέτοχος της Eurobank, Prem Watsa, δήλωσε σε πρόσφατη συζήτησή του με τον Έλληνα πρωθυπουργό ότι «από τις χώρες της Ευρώπης η ευκαιρία βρίσκεται στην Ελλάδα». Συμφωνείτε με αυτήν τη διαπίστωση και πώς η χώρα θα προσελκύσει της πολυπόθητες επενδύσεις;\nΜετά τη σφοδρή οικονοµική κρίση που υπέστη η Ελλάδα την προηγούµενη δεκαετία, και προσφάτως µε την πανδηµία, θα έλεγε κανείς ότι το παρελθόν µάς χρωστάει µια δυναµική επανάκαµψη. Όχι µόνο γιατί η οικονοµία µας βυθίστηκε σε µια µεγάλη ύφεση, αλλά και επειδή τα τελευταία χρόνια γίνεται και σηµαντική µεταρρυθµιστική προσπάθεια. Επιπλέον, τώρα έχουµε ένα πολύ σηµαντικό πλεονέκτηµα, τους πόρους του RRF, που µε την αναµενόµενη µόχλευση και την προσέλκυση κεφαλαίων µπορούν να ξεπεράσουν τα 70 δισ. ευρώ. Ουσιαστικά πρόκειται για µια µοναδική ευκαιρία, ικανή να αλλάξει αισθητά το επενδυτικό κλίµα και συνολικά το περιβάλλον και αναµφίβολα να ωθήσει την ανάπτυξη και τη χώρα. Διαπιστώνουµε µεγάλο ενδιαφέρον για επενδύσεις στην Ελλάδα, αν και υπάρχουν σηµαντικά βήµατα που πρέπει ακόµη να γίνουν. Εκτός από την επενδυτική βαθµίδα που θα πρέπει να ανακτήσει η χώρα, υπάρχουν σηµαντικές διαρθρωτικές µεταρρυθµίσεις που παίζουν καθοριστικό ρόλο στην προσέλκυση επενδύσεων, όπως, για παράδειγµα, η επίσπευση στον τοµέα της Δικαιοσύνης.\nΤελευταία γίνεται πολύς λόγος για το ESG και στο πώς οι τράπεζες γίνονται θεματοφύλακες της ανάπτυξης με περιβαλλοντικό και κοινωνικό αποτύπωμα. Ποιος είναι ο ρόλος της Eurobank στη νέα αυτή εποχή των χρηματοδοτήσεων;\nΣε ό,τι αφορά το περιβάλλον, θεωρούµε ότι οι «πράσινες» επενδύσεις δεν είναι επιλογή, αλλά µονόδροµος. Στην Eurobank, πέραν της λειτουργίας µας όπου έχουµε υιοθετήσει κριτήρια ESG, έχουµε ήδη εισαγάγει αντίστοιχα κριτήρια και κίνητρα ESG στις χρηµατοδοτήσεις µας, προσφέροντας καλύτερους όρους στις επενδύσεις που τηρούν τις προϋποθέσεις. Όσον αφορά στην κοινωνία, ανέκαθεν πιστεύαµε ότι µέρος της επιτυχίας ενός οργανισµού είναι η επιστροφή µερίσµατος της επιτυχίας αυτής στην κοινωνία και στο πλαίσιο αυτό έχουµε καθιερώσει σηµαντικές πρωτοβουλίες. Ένα παράδειγµα που αφορά στους νέους είναι η βράβευση επί 19 χρόνια αδιάλειπτα, των αριστούχων από όλα τα λύκεια της χώρας − άλλη µια πρωτοβουλία που αναδεικνύει τους πρωτοπόρους, εκείνους που θα µας πάνε µπροστά. Μια δεύτερη σηµαντική δράση µας αφορά στο δηµογραφικό πρόβληµα, το οποίο δεν έχει µόνο οικονοµικά χαρακτηριστικά, αλλά σχετίζεται επίσης µε τον προγραµµατισµό, τις υποδοµές και τη σταθερότητα. Σε αυτή την κατεύθυνση εγκαινιάσαµε το οραµατικό πρόγραµµα «Μπροστά για την οικογένεια», µε σκοπό να συνδράµουµε τα νέα ζευγάρια, ώστε να εξασφαλίσουν τις προϋποθέσεις που απαιτούνται για τη δηµιουργία οικογένειας, είτε πρόκειται για ενίσχυση της γονιµότητας, είτε για οικονοµική στήριξη, είτε για πρόσβαση των κατοίκων αποµακρυσµένων περιοχών σε ιατρικές υπηρεσίες. Αυτό που πιστεύουµε, µιας και µιλάµε για το ESG, είναι ότι η ανάπτυξη χωρίς στόχο τη συµπερίληψη δεν σε πάει µακριά, αυτό που χρειαζόµαστε είναι ανάπτυξη για όλους.\nΠώς θα συμπυκνώνατε το όραμα της «Eurobank 2030» σε μία πρόταση;\nΤο rebranding της Eurobank σηµατοδοτεί τη νέα εποχή της συµπεριληπτικής ανάπτυξης για τη χώρα και ένα τραπεζικό µοντέλο εξυπηρέτησης που δεν έχει να ζηλέψει τίποτα από καµία χώρα του εξωτερικού και σίγουρα είναι πρωτοπόρο για την ελληνική αγορά.\n*Το άρθρο δημοσιεύεται στο νέο τεύχος του Fortune που κυκλοφορεί την Τρίτη 28 Δεκεμβρίου.


Η Επιβίωση, η Εξέλιξη και η Ευτυχία στη Σημερινή Κρίση » Holistic Harmony • Αρμονική Ζωή\nΠριν από 40 χρόνια σαν Χημικός Μηχανικός σε μια μεγάλη διεθνή εταιρία, είχα απορρίψει κάθε πνευματική αντίληψη και πίστευα μόνο στην ύλη. Μετά από κάποια χρόνια άφησα την δουλειά μου με τον σκοπό να ψάξω για απαντήσεις σχετικά με το νόημα της ζωής και τη φύση και την αρμονία του ανθρώπου. Σήμερα νιώθοντας ικανοποιημένος με τις απαντήσεις που βρήκα, θα ήθελα να μοιραστώ μερικές από αυτές με όσους είναι έτοιμοι και ανοικτοί να ακούσουν μερικές προτάσεις σχετικά με το πως μπορούμε να αντιμετωπίσουμε ανώδυνα και πιο αποτελεσματικά την τωρινή κατάσταση στην Ελλάδα και στον πλανήτη.\nΆκουσα χθες μια όμορφη παραδειγματική ιστορία. Υπήρξε ένα χωριό που έμαθε ότι έρχονται σε μερικές μέρες πάρα πολύ δυνατοί άνεμοι. Μερικοί κτίσανε τοίχους για να προστατευτούν. Άλλοι κτίσανε ανεμόμυλους για να αξιοποιήσουν τον άνεμο για το όφελός τους.\nΟι προτάσεις μου είναι για τη δεύτερη κατηγορία των ανθρώπων – αυτούς που θέλουν να αξιοποιήσουν την κρίση για το καλό τους. Μερικοί θα είναι έτοιμοι να ακούσουν αυτά που θα πω. Αν σας ενοχλούν ή σας αποξενώνουν μερικές από τις αντιλήψεις μου, σας ζητάω συγνώμη προκαταβολικά. Όμως θα μοιραστώ μαζί σας ότι αρκετές φορές στην ζωή μου απέρριψα αντιλήψεις που αργότερα με περισσότερη εμπειρία και πιο ευρύ μυαλό, αναγκάσθηκα να δεχτώ.\nΠροτείνω να διαβάσετε με ανοικτό μυαλό και αν υπάρχουν κάποιες έννοιες με τις οποίες δεν συμφωνείτε, αφήστε τις και αξιοποιήστε μόνο αυτές που σας φαίνονται σωστές και χρήσιμες για σας σήμερα.\nΞεκινάω με μερικές σκέψεις πάνω στα συναισθήματα. Μετά προχωρώ σε πρακτικές λύσεις και ιδέες για την κοινωνία. Τελειώνω με μερικές πνευματικές αντιλήψεις.\nΥπάρχουν πολλές χρήσιμες και πρακτικές λύσεις στο βιβλίο ΑΝΤΙΜΕΤΩΠΙΖΟΝΤΑΣ ΔΥΣΚΟΛΕΣ ΕΠΟΧΕΣ, που μπορείτε να βρείτε δωρεάν σαν .pdf στο http://www.holisticharmony.com/greek και στο http://www.holisticharmony.com/eirini/\nή σε τυπωμένή μορφή σε κάποιο βιβλιοπωλείο.\nΣτο τέλος του φυλλαδίου αυτού θα βρείτε τα περιεχόμενα του βιβλίου αυτού και αναφορές για άλλα σημαντικά και χρήσιμα βιβλία.\nΠροαίσθηση σχετικά με την κρίση\nΑρκετοί μας είχανε προειδοποιήσει σχετικά με την εποχή αυτή. Μερικοί τη βλέπουν σαν μια ευκαιρία και προετοιμασία για μια «νέα εποχή» της ευημερίας και ενότητας που θα ακολουθήσει. Μιλάνε για την περίοδο αυτή εδώ και 30 χρόνια.\nΒλέπουμε το παλιό σύστημα να διαλύεται. Θα μπορούσαμε να ασχοληθούμε με το ερώτημα «ποιος φταίει» για την κατάσταση. Προσωπικά δεν είμαι σε θέση να εντοπίσω συγκεκριμένα ονόματα και πράξεις. Προτείνω να ασχοληθούν οι αρμόδιοι και να αποκαταστήσουν τη δικαιοσύνη. Όμως ακόμα και αν βρούνε όλους όσους «φταίνε» και τους τιμωρήσουν, ακόμη και αν τους πάρουν όλη την περιουσία τους για το ταμείο της Ελλάδας – το πρόβλημα που ήδη έχει δημιουργηθεί θα παραμείνει.\nΌ,τι και να νιώθεις – έχεις δίκιο\nΝα αρχίσω με την απλή δήλωση, «ό,τι και να νιώθεις, έχεις δίκιο». Είναι εντελώς φυσικό να νιώθεις πόνο, φόβο, θυμό, μίσος, απογοήτευση, αδικία, λύπη, προδοσία, αγανάκτηση, απελπισία, κατάθλιψη ακόμα και οργή. Όλοι νιώθουμε μερικά από αυτά τα συναισθήματα, παρόλο που ο καθένας μπορεί να τα νιώθει για διαφορετικούς λόγους.\nΔυστυχώς τα εντελώς φυσικά αυτά συναισθήματα δε βελτιώνουν ούτε την κατάσταση αλλά ούτε την δική μας ψυχοσωματική υγεία. Είναι γνωστό από ιατρικές έρευνες ότι 5 λεπτά θυμού ή αγανάκτησης αποδυναμώνουν την άμυνα του οργανισμού μας για πέντε ώρες. Με τα συχνά αρνητικά συναισθήματα η υγεία μας σταδιακά προσβάλλεται με τρόπο οριστικό.\nΜπορείς να πεις, «δεν πειράζει, τώρα καλά κάνω και νιώθω έτσι, γιατί πρέπει να νιώθω έτσι για να διορθώσω αυτά τα απαράδεχτα που συμβαίνουν». Όμως η ιστορία μας διδάσκει ότι τα δυσάρεστα αυτά γεγονότα δεν θα αλλάξουν επειδή τα απορρίπτουμε, ή επειδή εκπέμπουμε μίσος προς αυτούς που θεωρούμε ότι φταίνε.\nΜάλιστα σύμφωνα με δεκάδες ειδικούς σχετικά με το «πως να διαμορφώνουμε την πραγματικότητα μας» που παρουσιάζονται στο βιβλίο και στην ταινία «Το Μυστικό (της έλξης)», όταν έχουμε αρνητικά συναισθήματα προς κάποια κατάσταση ή συμπεριφορά, αυτή η αρνητική ενέργεια που στέλνουμε επιδεινώνει την κατάσταση και διαρκεί περισσότερο.\nΧρειαζόμαστε μια Θετική Προσέγγιση\nΔεν μας συμφέρει ούτε ατομικά και ούτε κοινωνικά να τρέφουμε αρνητικά συναισθήματα προς άτομα ή καταστάσεις. Χρειαζόμαστε τώρα ψυχραιμία, διαύγεια, κατανόηση, επικοινωνία, συνεννόηση, διάθεση ενότητας, επιθυμία να βρούμε λύσεις καθώς και συγχώρεση και αγάπη προς όλες τις κατευθύνσεις.\nΣυμφωνώ ότι είναι χρήσιμο να διαπιστώσουμε που υπήρξε και που υπάρχει διαφθορά στο σύστημα. Συμφωνώ να εφαρμοστούν συνέπειες και να ζητηθούν να δώσουν πίσω στο λαό αυτά που ανήκουν στο λαό. Καλό θα ήταν να γίνει αυτό, σαν ένας νέος τρόπος διαχείρισης της διαφθοράς. Όμως το πρόβλημα του παρόντος ακόμα μένει και χρειάζεται τώρα να δούμε τι μπορούμε να κάνουμε ατομικά και ομαδικά για να το λύσουμε.\nΑς κάνουμε μια συνειδητή προσπάθεια να είμαστε θετικοί. Έχουμε δοκιμάσει τη αρνητικότητα αρκετά χρόνια. Ας δοκιμάσουμε να έχουμε εμπιστοσύνη στην Ελλάδα, στους Έλληνες και ακόμα στους πολιτικούς. Με συνεργασία μπορούμε να δημιουργήσουμε μια νέα κοινωνία.\nΑς δούμε την κρίση σαν μια ευκαιρία να αλλάξουμε όλοι μαζί προς κάτι καλύτερο. Ας μιλήσουμε θετικά γι’ αυτό που θέλουμε να γίνει. Όταν μιλάμε γι’ αυτό που δεν μας αρέσει, έλκουμε περισσότερα από αυτά που δεν θέλουμε. Όταν μιλάμε γι’ αυτά που μας αρέσουν και γι’ αυτά που θέλουμε να γίνουν, έλκουμε και ενισχύουμε αυτά.\nΝα αξιοποιήσουμε αυτήν την ευκαιρία\nΥπάρχουν σοφοί άνθρωποι που βλέπουν όλα αυτά σαν μια διαδικασία κάθαρσης και αναγέννησης που χρειάζεται να γίνει για να μπορούμε ατομικά και συλλογικά να αφήσουμε παλιούς τρόπους σκέψης και λειτουργίας και να προχωράμε σε όλο και πιο «λογικά» και, θα έλεγα, «πνευματικά» επίπεδα αντίληψης και συμπεριφοράς.\nΈχουμε τώρα μια ευκαιρία να αντιδράσουμε διαφορετικά. Είναι ώρα για εσωτερική και εξωτερική αλλαγή. Μπορούμε να βοηθήσουμε στην αλλαγή ενωμένοι με άλλους που μοιράζονται κοινά ιδανικά, με θετικά έργα πληροφόρησης, επικοινωνίας, ανακούφισης, συμπαράστασης και ανιδιοτελή προσφορά.\nΠιο κάτω προτείνω μερικές πιθανές λύσεις.\n3. Να συνεργαστούμε και να βοηθήσουμε ο ένας τον άλλον με αγάπη και ανιδιοτέλεια. Μερικά σύντομα παραδείγματα είναι:\n8. Να οραματιζόμαστε καθημερινά την ιδανική κοινωνία και τον δικό μας ρόλο στη δημιουργία της κοινωνίας αυτής. Εξηγούμε αυτό πιο κάτω και στο βιβλίο 25 Τρόποι να Δημιουργήσετε την Ιδανική Σας Ζωή.\n11. Να αξιοποιούμε τις πνευματικές ασκήσεις και τεχνικές της ενεργειακής ψυχολογίας για να απελευθερωθούμε από αρνητικά συναισθήματα. (Λεπτομέρειες στα βιβλία Ενεργειακή Ψυχολογία και Αντιμετωπίζοντας Δύσκολες Εποχές και στο http://www.holisticharmony.com/greek.)\nΜπορείτε να σκεφθείτε και εσείς πολλές ακόμα πρακτικές προτάσεις. Στείλτε τις στο\nΕίναι σημαντικό να συνειδητοποιούμε ότι εμείς δίνουμε σε κάθε τι τη δύναμη να μας δώσει ευτυχία ή δυστυχία. Ο καθένας από μας επιτρέπει ή απαγορεύει τον εαυτό του να νιώθει ευτυχισμένος (η) με αυτά που έχει και με αυτά που συμβαίνουν. Η πραγματική ευτυχία δεν κοστίζει και βρίσκεται στις απλές στιγμές όπως:\n1. Να αγκαλιάσουμε τον σύντροφο ή τα παιδιά μας.\n2. Να περπατήσουμε στη φύση.\n3 Να απολαύσουμε ένα απλό φαγητό.\n4. Να ακούσουμε μουσική που αγαπάμε.\n5. Να χορεύουμε και να τραγουδάμε μαζί.\n6. Να διαβάσουμε ένα συναρπαστικό βιβλίο.\n7. Να κάνουμε ασκήσεις, αναπνοές, χαλάρωση, διαλογισμό ή προσευχή ανάλογα με τη διάθεση μας.\n8. Να βοηθάμε τους άλλους.\n9. Να εργαζόμαστε με άλλους.\n10. Να αγαπάμε τους άλλους και τον εαυτό μας.\nΌλα αυτά είναι δωρεάν και πάντα στη διάθεση μας. Μπορούμε να επιλέξουμε και να φροντίσουμε να είμαστε ευτυχισμένοι. Η ευτυχία είναι τελικά μια επιλογή και δεν έχει σχέση με το τι έχουμε και τι δεν έχουμε.\nΕπιπλέον θα πρότεινα να δείτε ένα βίντεο με τον Gregg Braden στο youtube\nhttp://www.youtube.com/watch?v=PH4S_DnbN5E&feature=related (με Ελληνικούς υπότιτλους)\nΨάχνουμε για άτομα που θέλουν να επιδρούν θετικά και δυναμικά στην πραγματικότητα, στην Αθήνα, στην Αττική και σε όλη την Ελλάδα (και πιο πέρα αν θέλετε) με το καθημερινό τους οραματισμό για μια ιδανική κοινωνία που να έχει :\nΕίναι απλό. Κάθε μέρα θα δώσετε 20 με 30 λεπτά μια ή δυο φορές την ήμερα (την ώρα που εσείς επιλέγετε) για να:\nΟδηγίες: «Μέσα σε μια κατάσταση συγκέντρωσης, καθώς βρίσκεστε σε κατάσταση σχετικής σιωπής – στον χώρο ανάμεσα στις σκέψεις – μπορείτε τώρα να απελευθερώσετε τις προθέσεις, ανάγκες και επιθυμίες σας σαν ιδέες, εικόνες, σκέψεις και συναισθήματα. Καθώς οραματίζεστε και νιώθετε ότι η ιδανική σας πραγματικότητα έχει ήδη πραγματοποιηθεί, νιώστε ευγνωμοσύνη και ευτυχία γι’ αυτό το γεγονός. Οραματιστείτε μόνο τα τελικά αποτελέσματα που θέλετε να πραγματοποιήσετε και όχι τον τρόπο με τον οποίο θα εκδηλωθούν.» Από το βιβλίο 25 Τρόποι να Δημιουργήσετε την Ιδανική Σας Πραγματικότητα (Εκδόσεις Ολιστική Αρμονία)\nΜπορείτε να καθιερώστε πέντε λεπτά από την καθημερινή σας συγκέντρωση, διαλογισμό ή προσευχή. Αν θέλετε βοήθεια, έχουμε ένα CD με καθοδήγηση στην άσκηση ή μπορείτε να κατεβάστε την άσκηση σε mp3 αρχείο από την ιστοσελίδα http://www.HolisticHarmony.com/eirini\nΕπίσης έχουμε την ομάδα ΒΙΩΝΩ ΕΙΡΗΝΗ στο Facebook όπου μπορείτε να συμμετέχετε στο έργο αυτό και να μοιραστείτε τις σκέψεις και προτάσεις σας.\nΕφόσον η σημερινή κρίση έχει δημιουργηθεί από την ξεχωριστότητα, τον φόβο, την αποξένωση, την αδιαφορία του ενός για τον άλλο, από την απληστία και την ανήθικη συμπεριφορά, τότε η μόνη λύση και η θεραπεία είναι το αντίθετο τους – η ενότητα.\n1. Να καταλάβουμε ότι έχουμε τώρα μια κοινή μοίρα – Έλληνες και μη. Μαζί είμαστε μέρος της λύσης ή του προβλήματος.\n2. Να ενδιαφερόμαστε για την ασφάλεια, την ευημερία και την ελευθερία για όλους.\n3. Να συμπεριφερόμαστε με ενότητα, ενδιαφέρον, συμπόνια, αγάπη, συνεργασία, δικαιοσύνη, τιμιότητα και ισότητα προς όλους ανεξαιρέτως.\n4. Να συμμετέχουμε στην αλληλοβοήθεια, αλληλοσυμπαράσταση και υπηρεσία προς αυτούς που έχουν ανάγκη.\n5. Να συνεργαστούμε. Όλοι οι πολίτες, όλοι οι πολιτικοί, όλα τα κόμματα και όλα τα κράτη να συνεργαστούν για το καλό του συνόλου.\n6. Οι κυβερνήσεις να λειτουργούν με ενδιαφέρον, εμπιστοσύνη και αμεροληψία προς τους πολίτες.\n7. Οι πολίτες να συμπαραστέκονται στο έργο της κυβέρνησης με ενότητα, τιμιότητα, με αγάπη στην εργασία, και ηθική συμπεριφορά προς τους νόμους και προς τους άλλους για να μπορούμε να λύσουμε το πρόβλημα όλοι μαζί.\n8. Οι πολιτικοί να δώσουν το παράδειγμα και οι βουλευτές να προσφέρουνε για τρία χρόνια όλο ή τουλάχιστον 50% από το μισθό τους στο ταμείο του κράτους για τις δαπάνες της χώρας. Αυτό θα αρχίσει να θεραπεύει την άρρωστη σχέση μεταξύ κράτους και πολιτών.\n9. Να ρωτάμε τον εαυτό μας – τι είναι η ζωή; ο θάνατος; γιατί είμαστε εδώ; και ποιος είναι ο σκοπός της προσωρινής μας ζωής στον πλανήτη αυτό; Όταν απαντάμε τις ερωτήσεις αυτές, θα βρισκόμαστε πιο κοντά στην λύση. Περισσότερα γι’ αυτό πιο κάτω.\nΌλες αυτές οι ενέργειες είναι φυσικά αποτελέσματα της συνειδητοποίησης ότι είμαστε όλοι ένα κοινωνικό, πνευματικό ον. Μόνο έτσι θα αντιμετωπίσουμε με επιτυχία την κρίση και μόνο έτσι θα αξιοποιήσουμε τις ευκαιρίες για αυτοβελτίωση και εξέλιξη που μας δίνονται τώρα.\n1. Να δημιουργήσουμε με κάθε ηθικό, νομικό και δίκαιο τρόπο μια κοινωνία με ισότητα, διαφάνεια και δικαιοσύνη ώστε να έχουμε και εμείς – αλλά και όλοι οι άλλοι αυτά που χρειαζόμαστε για ευημερία και ευτυχία.\n2. Να εκφράσουμε δυναμικά με κάθε νόμιμο και ειρηνικό τρόπο τις ανάγκες και τις προτάσεις μας προς αυτούς που κυβερνούν την χώρα.\nΌμως, χρειάζεται να καταλάβουμε ότι η κυβέρνηση αποτελείται από μερικές εκατοντάδες ανθρώπους και δεν μπορούν να δημιουργήσουν αυτοί την πραγματικότητα που εμείς θέλουμε. Όλοι μαζί θα την δημιουργήσουμε. Χωρίς τη συνεργασία μας, δεν μπορεί κανένα πολιτικό σύστημα, κόμμα ή θρησκεία να πραγματοποιήσει την ευημερία που όλοι θέλουμε. Αυτό δημιουργείται από την συμπεριφορά όλων των πολιτών – μαζί με τους πολιτικούς.\n3. Να πιέσουμε όλες τις δυνάμεις για διαφάνεια και εφαρμογή των νόμων, ώστε να μην επιτρέπεται πια σε ανθρώπους που βρίσκονται σε θέσεις δύναμης να επωφελούνται οικονομικά από αυτές.\n4. Επίσης, να μην δεχτούμε πια να συγκαλύψουμε τη διαφθορά δίνοντας ή δεχόμενοι «φακελάκια» ή «λαδώματα».\n5. Να συμπεριφερόμαστε εμείς προς τους άλλους, με τους τρόπους που θα θέλαμε αυτοί να συμπεριφέρονται προς εμάς. Στον εργασιακό χώρο αυτό σημαίνει ότι θα ήμασταν πολύ ευχαριστημένοι να είμαστε από την άλλη πλευρά των συναλλαγών μας. Για παράδειγμα, αυτό σημαίνει ότι θα ήμουν ευχαριστημένος να πληρώσω το ποσό που χρεώνω για το προϊόν ή την υπηρεσία που πουλάω. Να ήμουν ευτυχισμένος να είμαι ο υπάλληλος μου, επειδή τον πληρώνω αυτά που θα ήθελα να πάρω εγώ, αν ήμουν στη θέση του. Να είμαι ευχαριστημένος να είμαι ο εργοδότης μου επειδή εργάζομαι πραγματικά με την ίδια συνεπεία, που θα ήθελα εγώ, αν ήμουν στην θέση του. Να μπορώ να τρώω ευχαρίστως τα φρούτα που καλλιεργώ (να μην έχουν φυτοφάρμακα). Να θέλω να κατοικώ στο κτίριο που κτίζω. Για να λυθεί το πρόβλημα, όλες οι συναλλαγές θα πρέπει να γίνουν με αυτό το κριτήριο.\n6. Να σεβόμαστε τη χώρα μας, τους δρόμους μας και το περιβάλλον μας και να μην πετάμε σκουπίδια από το αυτοκίνητο ή σε ακατάλληλα μέρη. Κοστίζει να μαζευτούν. Να ανακυκλώνουμε, για οικονομία των πηγών της γης.\n7. Να εργαστούμε με ακόμα μεγαλύτερη αγάπη, συνέπεια και αποτελεσματικότητα, ώστε να αυξάνουμε τα δικά μας έσοδα και τα έσοδα της χώρας για την ευημερία όλων. Να αγκαλιάζουμε την έννοια της αγάπης για την εργασία και να γινόμαστε ανταγωνιστικοί και παραγωγικοί σε κάθε επίπεδο.\nVII. Να θεραπεύσουμε την σχέση «κράτος – πολίτης»\nΕίναι σαν να υπάρχουν δυο μεγάλες συμμορίες στην Ελλάδα. Οι συμμορία των πολιτών και η συμμορία των πολιτικών. Η συμμορία των πολιτών, έχει αναπτύξει και έχει εφαρμόσει μέχρι τώρα μια απίστευτη ικανότητα να παρανομήσει και να κλέβει από το κράτος (και τελικά από τον εαυτό της). Η συμμορία των Πολιτικών και μεγάλων εταιριών μέχρι τώρα αξιοποίησε τη θέση δύναμης για να ωφεληθεί προσωπικά από τις θέσεις τους εις βάρος των πολιτών. Είναι ώρα γι’ αυτές τις δυο συμμορίες να συμφιλιωθούν για το καλό όλων των Ελλήνων.\nΜερικοί έχουν την αντίληψη ότι οι πολιτικοί και οι αρχές απλώς καθρεφτίζουν το γεγονός ότι η πλειοψηφία των ανθρώπων πιστεύουν ότι είναι φυσικό, ίσως επωφελές και «έξυπνο» να μπορούν να παρανομήσουν, να κτίζουν χωρίς άδειες, να εισπράττουν χωρίς να κόβουν αποδείξεις ή να το δηλώνουν στην Εφορία, να μην πληρώνουν ΦΠΑ, να κοροϊδεύουν τις αρχές και να πληρώνονται χωρίς να εργάζονται. Αυτή η νοοτροπία έχει συμβάλλει πολύ στην κατάσταση της οικονομίας μας. Όσοι από τους πολιτικούς ή τις μεγάλες εταιρίες κάνουν τα ίδια, είναι απλώς πολίτες που ξαφνικά έχουν την ικανότητα να το κάνουν σε μεγαλύτερη κλίμακα.\nΠιθανόν οι περισσότεροι που μας που έχουν μίσος προς αυτούς, μπορεί την ίδια στιγμή να έπεφταν στην ίδια παγίδα, αν τους δινόταν η ευκαιρία. Υπάρχει μια φθαρμένη σχέση μεταξύ κυβέρνησης και πολιτών – υπάρχει μια αμοιβαία δυσπιστία, ο ένας θεωρεί τον άλλον κλέφτη και τελικά ωθεί τον άλλον να γίνει.\nΗ σχέση αυτή πρέπει να θεραπευτεί για να προχωρήσει η χώρα. Μάλλον η αρχή πρέπει να γίνει από την πλευρά της κυβέρνησης – που έχει τη δύναμη. Καλό θα ήταν για τους βουλευτές να προσφέρουν το μισθό τους στο ταμείο του κράτους, και να γίνουν πραγματικά υπηρέτες του λαού. Ίσως επίσης θα μπορούσαν να γίνουν λιγότεροι σε αριθμό.\nΕίναι σημαντικό τώρα η εξουσία να δώσει το παράδειγμα στις θυσίες που ζητάει από τους πολίτες. Να περικόψουν κάθε πολυτέλεια και να δώσουν το παράδειγμα απλότητας και λιτότητας, να αποκαταστήσουν το αίσθημα της αδελφοσύνης προς τους πολίτες. Έτσι και αλλιώς οι πολιτικοί είναι απλώς πολίτες που παίζουν αυτόν τον προσωρινό ρόλο.\nΕπίσης πολύ φοβάμαι ότι οι διαδηλώσεις, οι απεργίες και τα μπλόκα δεν δημιουργούν το επιθυμητό αποτέλεσμα στο οποίο στοχεύουν, αρχικά, οι συμμετέχοντες. Μπορεί να κάνω λάθος, αλλά δεν θυμάμαι μια περίπτωση που να ικανοποιήθηκαν τα αιτήματα τους. Αντίθετα, ταλαιπωρούνται οι πολίτες και χάνουμε μέρες εργασίας και παραγωγικότητας με αποτέλεσμα να έχουμε λιγότερα χρήματα σαν άτομα, οικογένειες και χώρα. Ίσως εξυπηρετούν κάποια διαδικασία κάθαρσης ή απελευθέρωση αρνητικών συναισθημάτων ή δίνουν την αίσθηση της ενότητας ή της δύναμης. Όμως δεν βλέπω να ικανοποιούνται τα αιτήματα.\nΕπιπλέον οι διαδηλώσεις γίνονται εστίες, όπου αναμιγνύονται δυστυχισμένα και θυμωμένα άτομα που δεν διστάζουν να βάλουν φωτιά στις πηγές επιβίωσης των άλλων αθώων πολιτών. Την Τετάρτη 5/5/2010, τρία αθώα άτομα πέθαναν σε μια φωτιά σε τράπεζα από κάποια πρόσωπα που ήταν ενσωματωμένα ανάμεσα στους διαδηλωτές.\nΕπίσης, όποτε οι διαδηλώσεις εξελίσσονται σε βία καταστρέφουν την κύρια πηγή της οικονομίας μας – τον τουρισμό. Ποιος θα προτιμήσει την Ελλάδα στις συνθήκες αυτές; Η βία (σωματική, λεκτική, ή ακόμα νοερή) από οποιονδήποτε και προς οποιονδήποτε απλώς διαιωνίζει και αναμοχλεύει το αρνητικό και μας κρατάει όλους πίσω.\nΤο μίσος προς την Αστυνομία\nΤο άλλο που μου έχει κάνει εντύπωση αυτά τα χρόνια είναι το μίσος προς την αστυνομία και κάθε εξουσία. Ίσως υπάρχουν γεγονότα που δεν γνωρίζω, που μπορεί να το εξηγούν αυτό. Προσωπικά δεν έχω δει με τα μάτια μου μια αστυνομία που να αδικεί γενικά το λαό, όπως μπορεί να γίνεται σε άλλες χώρες. Απορώ μάλιστα πως γίνεται να δέχονται τόσο μίσος στις διαδηλώσεις αυτές! Δεν είναι αυτοί που κάνουν τους νόμους.\nΣίγουρα θα υπάρχουν αστυνομικοί που λειτουργούν εις βάρος των άλλων – αλλά δεν ξέρω αν είναι περισσότεροι από άλλους κρατικούς υπαλλήλους που δέχονται λαδώματα και φακελάκια σε κάθε γραφείο και νοσοκομείο. Είναι και αυτοί χαμηλόμισθοι υπάλληλοι και παιδιά άλλων πολιτών. Έχουν κι αυτοί μητέρες που φοβούνται πάρα πολύ, όπως οι άλλες μητέρες, όταν τα παιδιά τους δέχονται μίσος από τους άλλους. Είναι παιδιά που προσπαθούν να προστατεύουν τις ιδιοκτησίες των πολιτών, ανεξάρτητα αν το καταφέρνουν πάντα. Προσωπικά δεν πιστεύω ότι αξίζουν όλο αυτό το μίσος. Είναι συνάνθρωποι μας κι αυτοί!\nΝα επισημάνω ότι δεν είμαι πολιτικοποιημένος. Δεν ήμουν ποτέ μέχρι τώρα και μάλλον δεν θα γίνω ποτέ. Όμως καλά κάνεις, αν εσύ είσαι. Ο καθένας έχει το ρόλο του να παίξει στην κοινωνία.\nΚαταλαβαίνω απόλυτα την αγανάκτηση που νιώθουμε όλοι. Αλλά χρειάζεται να βρούμε άλλους τρόπους να κάνουμε τις αλλαγές μας. Ο παλιός τρόπος δε λειτουργεί πια και είναι εις βάρος όλων μας και των οικογενειών μας. Χρειάζεται τώρα να ανακαλύψουμε νέους τρόπους αλλαγής. Ο Α. Αϊνστάιν έλεγε, «είναι τρελό να κάνεις τα ίδια πράγματα και να περιμένεις διαφορετικά αποτελέσματα». Δυστυχώς αυτό κάνουμε.\nΔύναμη προς αλλαγή – χωρίς βια\nΊσως αντί για κινούμενες διαδηλώσεις να γίνονται «sit ins» όπου όλοι κάθονται σε κάποιο κρίσιμο σημείο και τραγουδάνε τραγούδια σχετικά με τη δικαιοσύνη ή άλλων στόχων.\nΜια άλλη πιθανή δύναμη προς αλλαγή μπορεί να είναι να κάνουμε μποϊκοτάζ σε προϊόντα εταιριών που πιστεύουμε ότι εκμεταλλεύονται τους άλλους. Να παύουμε να τους συντηρούμε με τις αγορές μας. Αν πιστεύουμε ότι άλλες χώρες είναι η αιτία των προβλημάτων μας, έχουμε την επιλογή να παύουμε να αγοράζουμε τα προϊόντα τους, ή να πληρώνουμε για να δούμε τα έργα τους ή να στέλνουμε τα παιδιά μας εκεί για εκπαίδευση ή να πηγαίνουμε εκεί για ιατρική βοήθεια. Όταν εμείς οι ίδιοι χρηματοδοτούμε αυτές τις ίδιες τις οργανώσεις που θεωρούμε ανήθικες, είμαστε συμμέτοχοι.\nΟ Γκάντι απελευθέρωσε την Ινδία με την εσωτερική αυτάρκεια. Όταν δεν χρειαζόμαστε κάποιον, δεν μπορεί να μας ελέγχει. Ίσως μια άλλη δύναμη μας προς την αλλαγή είναι να εργαζόμαστε με περισσότερη αγάπη, συνεπεία και μεράκι ώστε να γινόμαστε πιο παραγωγικοί και να μην χρειαζόμαστε κανένα και τότε να είμαστε ελεύθεροι.\nΜερικοί μπορούν να στέλνουν συνέχεια επιστολές στους υπουργούς και βουλευτές που μας αντιπροσωπεύουν, με υπογραφές των δημοτών των περιφερειών τους, δηλώνοντας τις ανάγκες τους. Έτσι γίνεται σε πολλές χώρες. Αυτοί πρέπει να εργάζονται για μας, όχι εμείς γι’ αυτούς.\nΜπορούμε να αξιοποιήσουμε τη δύναμη του οραματισμού, όπως θα περιγράψω αργότερα. Έχουμε και τη δύναμη της συμμέτοχης στη λύση με κάθε μορφή ενότητας, προσφοράς και συμπαράστασης προς αυτούς που έχουν ανάγκη.\nΈχουμε τη δύναμη του λόγου και της επικοινωνίας με άλλους. Να εκφράζουμε τις ιδέες και τα ιδανικά μας. Είναι σημαντικό σε αυτήν τη εποχή να απελευθερωθούμε από τον φόβο να είμαστε διαφορετικοί, που σημαίνει εδώ, να είμαστε θετικοί και αισιόδοξοι και όχι γεμάτοι με οργή, άλλα με πνεύμα συμφιλίωσης.\nΝα αφήσουμε προσωρινά το «Ποιος φταίει»\nΕίναι ώρα να απελευθερωθούμε από την τάση να ρωτάμε «ποιος φταίει» (όλοι έχουμε κάποια ευθύνη – μαζί και εγώ και εσύ – καμιά εξαίρεση). Η ανάγκη να βρούμε άλλους που φταίνε ανήκει στον παλιό τρόπο σκέψης. Η νέα «κβαντική» αντίληψη ζητάει από τον καθένα να αναλάβει το δικό του μερίδιο της ευθύνης για την πραγματικότητα του.\nΆλλωστε η διαφθορά δεν ήταν και δεν είναι μόνο στην εξουσία και στις μεγάλες εταιρίες, αλλά σε κάθε γραφείο και κάθε νοσοκομείο. Αμφιβάλω αν υπάρχει μια οικογένεια, στην οποία κάποιος δεν ήταν ή δεν είναι μέτοχος, ακόμη και σήμερα, σε κάποια παρανομία, συγκάλυψη ή απόκρυψη εσόδων κτλ. Έχει γίνει τρόπος ζωής και τώρα είναι η ώρα να σταματήσει.\nΣαν κοινωνία είμαστε ένα σώμα. Είμαστε εσύ και εγώ κύτταρα μέσα στο σώμα της ανθρωπότητας, και πιο συγκεκριμένα στην οικογένεια, στη γειτονιά και στην πόλη που ζούμε. Οι σκέψεις, οι λέξεις, η συμπεριφορά και οι πράξεις μας έχουν άμεση και έμμεση επίδραση σε όλους.\nΟι πιο κάτω πνευματικές αντιλήψεις έχουν βοηθήσει αμέτρητα εκατομμύρια άτομα να αντιμετωπίσουν τη ζωή και τις δυσκολίες της με περισσότερο θάρρος, αγάπη, διαύγεια, ηρεμία, αποδοχή, ενότητα, ανιδιοτέλεια, δημιουργικότητα, ευτυχία και πνευματικότητα. Δείτε αν υπάρχουν πιο κάτω κάποιες πεποιθήσεις που δέχεστε και που θα θέλετε να δυναμώσετε μέσα σας και να βιώσετε και να εφαρμόσετε σαν πράξη στην ζωή σας.\n1. Οι Μεγάλες Ψυχές Συμφωνούν.\nΟι μεγάλες και παντού σεβαστές ψυχές της Ελλάδας, σαν τον Σωκράτη, τον Πλάτωνα και τον Πυθαγόρα όλοι συμφωνούν με τον Χριστό και όλες τις «Πνευματικές Πηγές» του πλανήτη μας, ότι η ζωή μας συνεχίζεται μετά από τον λεγόμενο «θάνατο» μας. Η ύπαρξη μας επεκτείνεται πολύ πέρα από το σώμα και το νου μας. Είμαστε όλοι στην πραγματικότητα άμορφες πνευματικές οντότητες που προβάλλουμε προσωρινά τη συνειδητότητα μας μέσα από το υλικό μας σώμα και τον νου.\nΑυτό που πραγματικά είμαστε ούτε γεννιέται και ούτε πεθαίνει. Απλώς προβάλουμε προσωρινά την συνειδητότητα μας μέσα στο σώμα (γέννηση) και μετά την αποσύρουμε (θάνατος). Η έδρα μας δεν είναι στο υλικό μας σώμα αλλά στην κατάσταση που είμαστε πριν και μετά από το σώμα.\n2. Η Άγνοια μας ταλαιπωρεί.\nΌταν ξεχνάμε την πνευματική μας καταγωγή και ταυτιζόμαστε με το υλικό μας σώμα, που είναι απλώς το εργαλείο της έκφρασης σ’ αυτό το επίπεδο, υποφέρουμε. Σε αυτή την κατάσταση της εσφαλμένης ταύτισης, έχουμε τα ακόλουθα συναισθήματα:\nα. Φόβο ότι δεν θα αποκτήσουμε αυτό που υποτίθεται ότι «πρέπει» να έχουμε για να είμαστε ασφαλείς ή να νιώθουμε πληρότητα.\nβ. Όταν τα έχουμε όλα ή μερικά από αυτά, δεν ησυχάζουμε αλλά φοβόμαστε μήπως τα χάσουμε.\nγ. Νιώθουμε αδικία, πόνο, απογοήτευση όταν δεν μπορούμε για κάποιο λόγο να τα έχουμε.\nδ. Νιώθουμε προδοσία, θυμό και μίσος προς αυτούς που θεωρούμε ότι μπορεί να είναι η αιτία να μην αποκτήσουμε ή να χάσουμε αυτά που θέλουμε.\nε. Νιώθουμε ζήλια προς αυτούς που έχουν αυτά που θέλουμε.\nστ. Και, όταν δεν μπορούμε να σκεφτούμε πως θα αποκτήσουμε αυτά στα οποία είμαστε προσκολλημένοι, δεν μπορούμε να διανοηθούμε ότι μπορούμε να είμαστε καλά χωρίς αυτά και επιπλέον νιώθουμε απελπισία και κατάθλιψη.\nΌλα αυτά τα αρνητικά συναισθήματα και ο πόνος και η σύγκρουση δεν μας βοηθάνε να δημιουργήσουμε την υγεία, την ηρεμία, τις αγαπημένες σχέσεις, την ευημερία και την αρμονική κοινωνία που μέσα μας επιθυμούμε.\n3. Έχουμε μια επιλογή – φόβος & μίσος ή αλήθεια & εξέλιξη\nΈχουμε την ελεύθερη βούληση μέσα σε αυτές τις δύσκολες μέρες, όπου δεν υπάρχει η σιγουριά που να ικανοποιεί τις ανάγκες μας, να λειτουργήσουμε με φόβο και βία ή με την ανώτερη μας φύση, τη μοναδική λύση, που είναι ενότητα, μοίρασμα και συνεργασία. Πραγματοποιήσαμε μέχρι τώρα την άνεση της υλικής αφθονίας, αλλά δεν μάθαμε το μάθημα της ενότητας και συνεργασίας.\nΤώρα, μέσα από τις νέες συνθήκες της παγκόσμιας κρίσης, έχουμε την ευκαιρία, να συνδεθούμε και συμπεριφερόμαστε με τις ανώτερες ανθρώπινες αξίες όπως ενότητα, αλληλεγγύη, συνεργασία, ισότητα, δικαιοσύνη και ομόνοια.\n4. Η ασφάλεια είναι μια ιδέα\nα. Μια είναι να δημιουργήσουμε όλα αυτά που πιστεύουμε ότι «πρέπει να έχουμε» για να νιώθουμε ασφαλείς και ευτυχισμένοι (παρόλο που περίπου 5 δισεκατομμύρια ζούνε χωρίς αυτά – και πολύ πιθανόν να μην είναι λιγότερο ευτυχισμένοι από μας.)\nβ. Η δεύτερη είναι να συνειδητοποιήσουμε και να βιώσουμε τον πλούσιο εσωτερικό μας κόσμο και να μπορούμε να είμαστε καλά και ευτυχισμένοι με ελάχιστες προϋποθέσεις.\n5. Οι αγαπημένοι μας είναι επίσης αιώνιες ψυχές\nΌλοι οι αγαπημένοι μας για τους οποίους έχουμε συχνά έγνοια είναι επίσης αιώνιες συνειδητότητες, με πνευματικές αφετηρίες, που έχουν δεχτεί προσωρινά να προβάλουν τη συνειδητότητα τους μέσα στην ύλη με το σώμα και την προσωπικότητα τους. Οι αγαπημένοι μας δε γεννιούνται και δεν πεθαίνουν. Απλώς επιτρέπουν ένα μέρος της συνειδητότητας τους να προβάλλεται στο υλικό πεδίο και όταν έχουν ολοκληρώσει τα μαθήματα ή/και τα έργα τους αποσύρουν τη συνειδητότητα τους από τα σώματα αυτά.\n6. Όλοι παίζουμε τους ρόλους μας.\nΌλοι οι άλλοι που παίζουν τους ρόλους τους γύρω μας, πολιτικοί, εξουσίες, αντιεξουσιαστές, επαναστάτες, κερδοσκόποι, τρομοκράτες, συντηρητικοί, φιλελεύθεροι, αυτοί που μας αρέσουν και που δεν μας αρέσουν, είναι επίσης αδελφές ψυχές στην εξέλιξη που συμμετέχουν μαζί μας σε μια διαδικασία για να μάθουμε όλοι μαζί να βιώνουμε και να εκφράζουμε την εσωτερική μας πνευματική ενότητα και αρμονία.\nΜερικοί από αυτούς παίζουν ρόλους που συμπαθούμε επειδή μας κάνουν να νιώθουμε ασφαλείς, και άλλοι θα έλκουν τη δυσαρέσκεια, την κριτική, την απόρριψη και τον θυμό μας επειδή η συμπεριφορά και οι αντιλήψεις τους μας ξυπνούν φόβους για την ασφάλεια, την αξία και την ελευθερία μας.\nΕίναι φυσικό να νιώθουμε αρνητικά προς τα άτομα αυτά, αλλά είναι απαραίτητο να καταλάβουμε ότι, σαν ψυχές, είμαστε μια ενιαία συνειδητότητα με αυτούς και ότι απλώς παίζουν τον ρόλο τους στην ομαδική μας εξέλιξη. Μπορεί να χρειαστεί να τους εμποδίζουμε σε μερικές ανήθικες ή άδικες πράξεις, αλλά η πρόκληση μας είναι να τους αντιλαμβανόμαστε πάντα σαν αδελφές ψυχές και να τους αγαπάμε, ακόμα και όταν χρειάζεται να τους εφαρμόσουμε συνέπειες για τις πράξεις τους.\n7. Έλκουμε και δημιουργούμε την δική μας πραγματικότητα\nΟ καθένας από μας έλκει από το σύμπαν ή από το κβαντικό πεδίο των άπειρων πιθανοτήτων, ακριβώς αυτό που χρειάζεται σαν ευκαιρία για την εξέλιξη του. Έχουμε την ελεύθερη βούληση να αγνοήσουμε το μάθημα και να συσσωρεύουμε αρνητικά συναισθήματα προς τους άλλους, τον εαυτό μας και τη ζωή γενικά. Έχουμε όμως επίσης την ελεύθερη βούληση να υπερβαίνουμε τους προγραμματισμούς, την άγνοια, την ξεχωριστότητα, την αποξένωση και το φόβο και να συνδεθούμε με την εσωτερική μας ενότητα με όλους και τη ζωή.\nΔημιουργούμε την πραγματικότητα μας ατομικά, οικογενειακά και κοινωνικά με τις συμπεριφορές, τις πεποιθήσεις, τα συναισθήματα και τους προγραμματισμούς, αλλά και με τις επιλογές και τις αποφάσεις της ψυχής, πριν έρθει σε υλική υπόσταση, με σκοπό να έχουμε ευκαιρίες να μάθουμε συγκεκριμένα μαθήματα. Μπορεί να φαίνεται, ότι οι άλλοι άνθρωποι ή οι διάφορες εξουσίες, ή ο Θεός, ή άλλες πολιτικές ή εμπορικές δυνάμεις δημιουργούν την πραγματικότητα μας. Αλλά στην αλήθεια αυτοί είναι απλώς καθρέφτες του εσωτερικού μας κόσμου και ερεθίσματα για την πιθανή μας εξέλιξη.\n8. Όλοι έχουμε ευθύνη\nΕίναι καλύτερα να απελευθερωθούμε από το ερώτημα «ποιος φταίει;» – που θα δημιουργήσει μόνο αρνητικά συναισθήματα προς τους άλλους ή τον εαυτό μας. (κατά κανόνα δεν είναι ερώτημα, αλλά μια ανάγκη να βρούμε κάποιον άλλον, εκτός από εμάς, που να φταίει.)\nΔεν υπάρχει τίποτε « εκεί έξω » για το οποίο δεν είμαστε σε κάποιο βαθύτερο επίπεδο, στο κοινό μας υποσυνείδητο, συνυπεύθυνοι και συνδημιουργοί. Είναι απαραίτητο να το καταλάβουμε αυτό αν πρόκειται να φτάσουμε στο επίπεδο της προσωπικής και ομαδικής ωριμότητας, που θα μας επιτρέπει την ενότητα και τη συνεργασία, για να βγούμε από την προσωρινή κρίση που βρισκόμαστε.\nα. Τι μπορώ να μάθω από αυτό που συμβαίνει;\nβ. Τι υπάρχει μέσα μου, που καθρεφτίζεται εδώ και μπορεί να συμβάλει σε αυτό που βλέπω και δεν μου αρέσει.\nγ. Πως μπορώ να βοηθήσω τον εαυτό μου, την οικογένεια μου και την κοινωνία να λύσουμε το πρόβλημα ή να δημιουργήσουμε κάτι καλύτερο;\nδ. Ποιες ενέργειες μπορώ να κάνω για να αλλάξω αυτό που συμβαίνει ;\n9. Όλα – τα πάντα – γίνονται για την προσωπική και ομαδική μας αμοιβαία εξέλιξη.\nΕίμαστε εδώ για να ξυπνήσουμε από την προσωρινή ψευδαίσθηση ότι η ύπαρξη μας αρχίζει και τελειώνει με το σώμα και την προσωπικότητα, ή ότι η αξία μας ή η ασφάλεια μας μπορεί να μετρηθούν με αυτά. Κάθε γεγονός ή κατάσταση είναι μια ευκαιρία για αυτογνωσία και απελευθέρωση από την άγνοια μας, από τη λήθη της πνευματικής μας καταγωγής. Όμως είναι επίσης ένα ερέθισμα που μπορεί να μας κάνει να γινόμαστε ακόμα πιο αρνητικοί. Αυτή είναι η πρόκληση μας – να αξιοποιήσουμε ό,τι μας δημιουργεί φόβο και ανασφάλεια σαν ευκαιρία για να θυμηθούμε την αληθινή μας φύση καθώς και την αληθινή φύση των άλλων και της ζωής.\nΌταν νιώθουμε αρνητικά συναισθήματα, ας ρωτήσουμε τον εαυτό μας\nδ. Τι μπορώ να κάνω για να νιώθω καλά μέχρι να μπορώ να αλλάξω αυτό που θέλω να βελτιώσω;\nΕίναι πολύ καλύτερα να κατευθύνουμε την ενέργεια μας στο να κάνουμε εσωτερικές και εξωτερικές αλλαγές παρά να καλλιεργήσουμε αρνητικά συναισθήματα προς άλλους, τη ζωή και τον εαυτό μας.\nΌσοι γνωρίζουν τους νόμους της έλξης, ξέρουν πολύ καλά ότι όταν σκεφτόμαστε αρνητικά προς κάτι, το έλκουμε και το αυξάνουμε. Καλύτερα να στρέφουμε την θετική μας ενέργεια προς αυτό που θέλουμε παρά αρνητική ενέργεια προς αυτό που δεν θέλουμε.\n10. Εμείς θα δημιουργήσουμε το μέλλον μας\nΤο μέλλον είναι ακόμα άγνωστο, αλλά εξαρτάται από τις αλλαγές που κάνουμε ή δεν κάνουμε στο παρόν. Δεν υπάρχει κάποιο παγιωμένο μέλλον ή μοίρα. Δημιουργούμε κάθε δευτερόλεπτο ένα νέο πιθανό μέλλον. Κάθε απόφαση, κάθε αντίδραση διαμορφώνει ένα νέο μέλλον.\nΑντιδρώντας με φόβο, θυμό και αποξένωση θα δημιουργήσουμε ένα ανάλογο μέλλον. Αν απελευθερωθούμε από τον φόβο και την άγνοια που το δημιουργεί, μπορούμε τώρα να κάνουμε ένα μεγάλο βήμα μπροστά στη δημιουργία της ζωής που όλοι επιθυμούμε.\n11. Η ζωή μας δίνει μόνο αυτά που μπορούμε να αντιμετωπίσουμε.\nΈχουμε όλοι τη δύναμη να υπερβούμε ό,τι φοβόμαστε και να συνεχίσουμε τη ζωή μας με νόημα, δημιουργικότητα και ευτυχία. Εκατομμύρια άνθρωποι παντού στον πλανήτη έχουν περάσει από αυτά που φοβόμαστε ότι δεν θα μπορέσουμε ποτέ να αντέξουμε και έχουν ξαναβρεί την ευτυχία στη ζωή τους.\nΕίσαι πιο δυνατός (η) από οποιαδήποτε πιθανή ανθρώπινη εμπειρία.\nΕκατομμύρια άνθρωποι έχουν αποδείξει αυτήν την αλήθεια και τη δύναμη του πνεύματος με την υπέρβαση όλων αυτών των απωλειών.\n12. Η απλή αλήθεια είναι ότι το 80 % του πλανήτη ζει, ήδη, τη ζωή που εμείς φοβόμαστε μήπως ζήσουμε.\nΔηλαδή 80% των ανθρώπων στον πλανήτη, ήδη, ζουν αυτό που φοβόμαστε ότι ίσως μια μέρα μπορεί να ζήσουμε – παρόλο που είναι μάλλον απίθανο να συμβεί. Όμως πιστεύω ότι μια έρευνα στα άτομα αυτά δεν θα τους δείξει λιγότερο ευτυχισμένους από μας. Ίσως το αντίθετο. Ίσως το λιγότερο που έχουμε, είναι και το λιγότερο που έχουμε να χάσουμε που σημάνει λιγότερο άγχος και ίσως περισσότερη ευγνωμοσύνη για ό,τι έχουμε.\n13. Είναι ώρα να αναθεωρήσουμε και να αλλάξουμε αξίες\nΕίναι ξεκάθαρο ότι η σημερινή κρίση είναι αποτέλεσμα της αποξένωσης, των λανθασμένων αξιών και της αδιαφορίας για τους άλλους. Η μόνη λύση είναι να επανεξετάσουμε τις αξίες μας, να τις αλλάξουμε και να ενωθούμε για να πραγματοποιήσουμε τον παράδεισο που ενσαρκωθήκαμε να δημιουργήσουμε.\nΜόνο στις ΗΠΑ και την Ευρώπη, άτομα, κοινωνίες και κράτη, δαπανούν περίπου 1400 δισεκατομμύρια $ μόνο για καλλυντικά, παγωτά, αρώματα, τροφές για κατοικίδια, τσιγάρα, οινοπνευματώδη ποτά, ναρκωτικά και πόλεμο.\nΧρειαζόμαστε μόνο 28 δισεκατομμύρια $, δηλαδή μόνο 2% από το ποσό αυτό για να έχουμε για όλες τις αναπτυσσόμενες χώρες στον πλανήτη.\nα. Βασική παιδεία για όλους\nβ. Καθαρό νερό για όλους\nγ. Βασική στήριξη υγείας\n14. Η μοίρα του καθενός είναι ατομική.\nΑκόμα σε μια μαζική εμπειρία ή κατάσταση όπως σε ένα σεισμό ή οικονομική κρίση, αυτό που θα συμβεί στον καθέναν είναι μοναδικό και προσωπικό.\nΟ Χριστός αναφέρθηκε ( Ματθαίος 24.40) σε αυτό το γεγονός όταν μίλησε για τις καταστροφές που θα γίνουν πριν από τη δεύτερη παρουσία. Είπε «Τότε θα υπάρχουν δυο άνδρες στο αγρό – ο ένας θα μείνει και ο άλλος θα αφαιρεθεί. Θα υπάρχουν δυο γυναίκες στο μύλο. Η μια θα μείνει και η άλλη θα αφαιρεθεί.»\nΔηλαδή σε οποιοδήποτε μαζικό γεγονός αυτό που θα συμβεί στον καθέναν δεν θα είναι ένα ατυχές περιστατικό δηλ. ένα αθώο θύμα που έτυχε να παραβρίσκεται σε μια δυσάρεστη εξέλιξη. Θα είναι εκεί μόνο αν έχει επιλέξει σαν ψυχή να βιώσει αυτό που ο ίδιος έχει δημιουργήσει, έλξει και «επιλέξει» για την εξέλιξη του.\nΔεν συμβαίνουν τυχαία γεγονότα σε κανέναν. Υπάρχει μια υπέρτατη σοφία και δικαιοσύνη στο σύμπαν που μας συμπεριλαμβάνει και που μόνο αν απελευθερωθούμε από τον πόνο, το φόβο και το θυμό μας θα τη δούμε.\n15. Η πραγματική ασφάλεια είναι η αλήθεια.\nΝομίζουμε ότι οι άλλοι ή το χρήμα ή η κοινωνική θέση μας δίνει ασφάλεια. Όμως τίποτε από αυτά δε μας προστατεύει από την αρρώστια, το σεισμό, το ατύχημα ή το θάνατο. Η πραγματική ασφάλεια είναι μια κατάσταση του νου που δημιουργείται μόνο με την πνευματική γνώση και την πίστη ότι:\nα. Είμαστε αιώνιες συνειδητότητες που ούτε γεννιούνται και ούτε πεθαίνουν. Απλώς προβάλουμε και αποσύρουμε την συνειδητότητα μας μέσα και έξω από προσωρινά υλικά και νοερά σχήματα.\nβ. Η ζωή δίνει σε μας και στους αγαπημένους μας μόνο αυτό που έχουμε «επιλέξει» σαν ψυχές επειδή ευνοεί την εξέλιξη μας.\nδ. Είμαστε πολύ τυχεροί και ζούμε πολύ καλά σε σχέση με το 80% των αδελφών μας στον πλανήτη.\nΤο σημαντικότερο ερώτημα της ζωής μας είναι, «Πως μπορώ εγώ να συμβάλω με λέξεις, σκέψεις, συμπεριφορές και έργα να πραγματοποιήσουμε όλοι μαζί την ιδανική κοινωνία στην οποία θα ήθελα να ζω;»\nΚαι μια ακόμα ερώτηση, «είμαι εγώ ένας ιδανικός πολίτης, ιδανικός σύντροφος, παιδί, γονιός, εργαζόμενος, εργοδότης, φίλος; Αν δεν είμαι, σε ποια βάση κατηγορώ τους άλλους;»


Βρίσκεστε εδώ:Αρχική>>Απόψεις>>Η ντουλάπα της Νάρνια\nΤέσσερα από αυτιά τα παιδιά ανακαλύπτουν μια ντουλάπα-Πύλη που οδηγεί στην Νάρνια, μια φανταστική χώρα στην οποία ζουν νάνοι, γίγαντες, κένταυροι και άλλα μυθικά πλάσματα. Τα παιδιά τρυπώνουν στη ντουλάπα, ξεφεύγουν για λίγο από τη φρίκη του πραγματικού πολέμου και ξεκινούν τις δικές τους μάχες σε έναν μυθικό κόσμο.\nΤο σκηνικό αυτό θυμίζει εν πολλοίς τη σημερινή στάση της ελληνικής κοινωνίας. Η εκτόνωση της αγωνιστικής διάθεσης των πολιτών με διαμάχες που άπτονται του απώτερου παρελθόντος ή έχουν κυρίως συμβολικό χαρακτήρα και δεν επηρεάζουν διόλου την καθημερινότητα είναι στη ημερήσια διάταξη. Συγκεντρώσεις και διαμαρτυρίες για θέματα διχογνωμίας επί των σχολικών βιβλίων ή την διαφύλαξη των συμφερόντων μιας Ποδοσφαιρικής Ανώνυμης Εταιρίας διοργανώνονται με μεγάλη συμμετοχή. Κοινό χαρακτηριστικό είναι ότι ο «αντίπαλος» είναι συνήθως απρόσωπος, ενώ η συμμετοχή σε αυτές τις –κατά τα λοιπά ευπρόσδεκτες- διαδηλώσεις, δεν επιφυλάσσει κανένα κίνδυνο για την οικογενειακή γαλήνη ή την καριέρα των συμμετεχόντων.\nΗ άλλη όψη του νομίσματος είναι διαφορετική. Παρά τα αλλεπάλληλα σκληρά μέτρα οικονομικής και εισοδηματικής πολιτικής, τα πληττόμενα κοινωνικά στρώματα έχουν οδηγηθεί σε ένα είδος προ-εγχειρητικής μέθης, που σηματοδότησε μια οπισθοχώρηση κάθε μαχητικότητας και προδιάθεσης για κοινωνικούς αγώνες. Απεργίες με μικρή συμμετοχή, λαϊκές διαμαρτυρίες χαμηλών τόνων για τις αυθαιρεσίες της διοίκησης ή αυτοδιοίκησης, κλείσιμο καταστημάτων με ελάχιστη επίδραση στην αγοραστική κίνηση, ασθενικές κινητοποιήσεις των παραγωγών είναι μερικές σύγχρονες πλευρές της αποστασιοποίησης από τη συλλογική δράση. Κοινό στοιχείο εδώ είναι ότι ο αντίπαλος έχει ονοματεπώνυμο, ενώ τυχόν συμμετοχή σε μορφές αγωνιστικής δράσης θα μπορούσε να επιφέρει κόστος στους δρώντες (π.χ. απώλεια μεροκάματου, σύγκρουση με εργοδότη, απώλεια ημερήσιου τζίρου, δυσχέρειες κι εμπόδια στις συναλλαγές με τη διοίκηση ή την αυτοδιοίκηση).\nΣε χαλεπούς καιρούς, σε στιγμές απόγνωσης και απελπισίας, οι άνθρωποι δυσκολεύονται ή φοβούνται να αναπτύξουν πολιτική και κοινωνική δράση προκειμένου να αντιμετωπίσουν τους πραγματικούς υπεύθυνους της κακοδαιμονίας τους. Εθισμένοι στην τρυφηλή βολή του καναπέ ή αρνούμενοι να διαταράξουν την μουδιασμένη τους καθημερινότητα από πιθανούς κινδύνους, δεν παρατάσσονται προκειμένου να αγωνιστούν. Στρέφονται, λοιπόν, προς ένα είδος «ντουλάπας», όπως εκείνη της Ναρνια και επιζητούν την αντιμετώπιση δονκιχωτικών ανεμόμυλων σε έναν φανταστικό κόσμο, όπου βασιλεύουν η ιστορία, η μυθολογία και καμία φορά η δεισιδαιμονία.\nΜην αντέχοντας τα ζοφερά δεινά αυτού του κόσμου, στον όποιον καραδοκούν ανελέητές ήττες, αλλάζουν κόσμο ελπίζοντας πως εκεί -στην ασφάλεια της μυθοπλασίας- θα σταθούν πιο τυχεροί στις μάχες τους…


Chicco Advanced Cup Easy Drinking 12m+ Μπλέ 266ml | Smile Pharmacy\nChicco Advanced Cup Easy Drinking 12m+ Μπλέ 266ml ΚΩΔΙΚΟΣ: 16960\nΑρχική ΜΑΜΑ & ΠΑΙΔΙ Αξεσουάρ Διατροφής Κύπελλα-Αξεσουάρ Chicco Advanced Cup Easy Drinking 12m+ Μπλέ 266ml\nChicco Advanced Cup Easy Drinking 12m+ Μπλέ 266ml\nΚύπελλο Ανάπτυξης, Μπλε, 12m+. Iδανικό για τη σταδιακή ανάπτυξη της ικανότητας να πίνει με καλαμάκι. Μαλακό καλαμάκι με εκπαιδευτικό στόμιο, ανθεκτικό στο δάγκωμα με κυλινδρικό σχήμα που σταδιακά βοηθ …\nΑΠΟ 10.90€ ΜΟΝΟ 9.76€\n3x Smilies Με την αγορά αυτού του προϊόντος κερδίζετε 24 Smilies\nΚύπελλο Ανάπτυξης, Μπλε, 12m+.\nIδανικό για τη σταδιακή ανάπτυξη της ικανότητας να πίνει με καλαμάκι.\nΜαλακό καλαμάκι με εκπαιδευτικό στόμιο, ανθεκτικό στο δάγκωμα με κυλινδρικό σχήμα που σταδιακά βοηθά στη μετάβαση στο κανονικό καλαμάκι. Το σχήμα του στομίου διευκολύνει τη σωστή τοποθέτηση των χειλιών και προωθεί τη σωστή στάση του αυχένα κατά την πόση. Εργονομικό σχήμα ποτηριού με κοίλωμα στην κορυφή για να μην ενοχλεί τη μύτη.\nΕύκολα αφιαρούμενη εύκαμπτη βαλβίδα, πατέντα που καθιστά το κύπελλο 100% ανθεκτικό στις διαρροές, για να πίνει με ευκολία το βρέφος με ή χωρί βαλβίδα.


ALPE-TECH - Μηχανήματα ανακύκλωσης και εξειδικευμένο εξοπλσιμό - ALPE-TECH - ΓΚΙΟΣΕΣ ΛΕΩΝΙΔΑΣ & ΣΙΑ ΟΕ\nΕΜΠΟΡΙΑ & ΤΕΧΝΙΚΗ ΥΠΟΣΤΗΡΙΞΗ ΜΗΧΑΝΗΜΑΤΩΝ ΚΑΙ ΕΞΟΠΛΙΣΜΟΥ\n9.00 εως 17:00\nΗ ALPE-TECH λειτουργεί από το 2009. Αντιπροσωπεύει και υποστηρίζει τεχνικά στην Ελλάδα τους μεγαλύτερους σε παγκόσμια βάση κατασκευαστές μηχανημάτων στον τομέα της διαχείρισης ανακυκλώσιμων / επαναχρησιμοποιούμενων υλικών\nΕξοπλίζουμε μεγάλες αλυσίδες Supermarket με πανελλαδικό δίκτυο συνδυάζοντας την ποιότητα μηχανημάτων με την τεχνική υποστήριξη και την διάθεση των απαραίτητων αναλώσιμων\nΤο τεχνικό προσωπικό της ALPE-TECH είναι άρτια καταρτισμένο στην τεχνική υποστήριξη των προϊόντων της ORWAK, της TOMRA και της TENNANT. Διαθέτουμε απόθεμα σε ανταλλακτικά ταμειακών πάγκων, συστημάτων εισόδου τουρνικέ, πιεστικών μηχανημάτων και άλλου εξοπλισμού καταστημάτων & σουπερμάρκετ\nΑναλαμβάνουμε την τεχνική υποστήριξη και το service των μηχανημάτων που εμπορευόμαστε, αλλά και των άλλων κατασκευαστών.\nΆμεσα διαθέσιμα ανταλλακτικά και αναλώσιμα για πρέσες, μηχανήματα κενών φιαλών και πλυστικών μηχανημάτων των εταιρειών που αντιπροσωπεύουμε αλλά και άλλων κατασκευαστών στις καλύτερες τιμές.\nΤακτικές εβδομαδιαίες παραδόσεις σε όλη την Ελλάδα μέσω καλά οργανωμένου δικτύου διανομών\nΔυνατότητα αποστολής δεμάτων αυθημερόν μέσω courier.\nΠΡΕΣΕΣ ΣΥΜΠΙΕΣΗΣ & ΔΕΜΑΤΟΠΟΙΗΣΗΣ\nΑΝΑΚΥΚΛΩΣΙΜΩΝ ΥΛΙΚΩΝ & ΑΠΟΡΡΙΜΜΑΤΩΝ\nΓια περισσότερα από 45 χρόνια, η Orwak εργάζεται με σκοπό να βοηθήσει εταιρείες να εφαρμόσουν οικονομικά προσιτές και πρακτικές λύσεις μείωσης των απορριμμάτων.\nΒοηθήσαμε χιλιάδες επιχειρήσεις από εστιατόρια έως βιομηχανίες να μειώσουν τον όγκο των απορριμμάτων, να μειώσουν το κόστος μεταφοράς τους, να δημιουργήσουν έσοδα από την ανακύκλωση και να ενισχύσουν την κερδοφορία μέσω των μηχανημάτων συμπίεσης.\nΓΙΑΤΙ ΝΑ ΑΓΟΡΑΣΩ ΠΡΕΣΑ!\nΗ αγορά πρέσας συμπίεσης ανακυκλώσιμων υλικών δεν είναι πολυτέλεια αλλά επένδυση & εργαλείο για την επιχείρησή σας.\nΤΙ ΘΑ ΚΕΡΔΙΣΩ ΜΕ ΤΗΝ ΕΠΕΝΔΥΣΗ ΜΟΥ!\nΛύση στο πρόβλημα διαχείρισης των απορριμμάτων που παράγει η επιχείρησή σας και προορίζονται για ανακύκλωση ή πέταμα. Κερδίστε περισσότερο αποθηκευτικό χώρο, οργανωμένο και καθαρό περιβάλλον εργασίας, ασφάλεια από πυρκαγιά ή εργατικό ατύχημα και λιγότερο χρόνο για την διαχείριση των απορριμμάτων. Επιπλέον ανάλογα με τον όγκο και το υλικό αποκτήστε ένα έξτρα εισόδημα από την ανακύκλωση.\nΑΝΑΚΥΚΛΩΣΗ ΧΩΡΙΣ ΜΗΧΑΝΗΜΑ ΣΥΜΠΙΕΣΗΣ!\nΕάν το βάρος του υλικού, που συνήθως προέρχεται από συσκευασίες, είναι δυσανάλογο με τον όγκο η ανακύκλωση είναι ασύμφορη. Η πρέσα μειώνει όγκο έως και 70% από τον αρχικό, Αυτό σημαίνει μικρότερο κόστος αποθήκευσης και μεταφοράς. Επιπλέον η αξία των συμπιεσμένων υλικών είναι έως και διπλάσια από την αξία μη επεξεργασμένων.\nΑΥΤΟΜΑΤΑ ΜΗΧΑΝΗΜΑΤΑ ΣΥΛΛΟΓΗΣ ΚΕΝΩΝ ΦΙΑΛΩΝ ΚΑΙ ΔΟΧΕΙΩΝ ΜΕ ΑΝΤΑΠΟΔΟΣΗ\nΤα μηχανήματα επιστροφής κενών δοχείων (REVERSE VENDING MACHINES ή RVM'S) είναι η καρδιά της αυτοματοποιημένης διαδικασίας για την περισυλλογή, διαλογή και διαχείριση των κενών δοχείων και φιαλών είτε αυτά προορίζονται για επαναχρησιμοποίηση είτε για ανακύκλωση.\nΧρησιμοποιούνται εδώ και 40 χρόνια με ασυναγώνιστη επιτυχία και αποτελεσματικότητα για τον χρήστη, τις επιχειρήσεις και το περιβάλλοv\nΤα αυτόματα μηχανήματα συλλογής κενών δοχείων & φιαλών (RVM) είναι η πλέον καταλληλότερη λύση για αποτελεσματική ανακύκλωση και μειώνει την ανάγκη για άλλες πιο ακριβές μεθόδους συλλογής. Μεγαλύτερη ανταπόκριση, διαλογή στη πηγή, συμπίεση των υλικών και ελάχιστη ενασχόληση του προσωπικού συμβάλλουν στην μείωση του κόστους εργασίας, μεταφοράς και αποθήκευσης.\nΒολικό & Ελκυστικό για τον Χρήστη!\nΑπλή & εύκολη ανακύκλωση χάρη στην ενσωματωμένη τεχνολογία που οδηγεί τον χρήστη βήμα-βήμα κατά την διαδικασία. Η απόδοση αντιτίμου για κάθε ανακυκλώσιμη συσκευασία που επιστρέφετε δίνει ακόμα μεγαλύτερο κίνητρο.\nΤοποθετούνται συνήθως σε εμφανή σημεία με εύκολη πρόσβαση όπως εισόδους καταστημάτων ή σούπερ μάρκετ.\nΑΠΟΡΡΙΜΜΑΤΑ ΣΥΣΚΕΥΑΣΙΑΣ ΚΑΙ ΔΙΑΧΕΙΡΙΣΗ ΤΟΥΣ\nΜάθε περισσότερα για το πώς η διαχείριση των αποβλήτων αντλεί πόρους από το κατάστημα σας – και πως να το αντιμετωπίσετε.\nΓΝΩΡΙΣΤΕ ΤΟ ΝΕΟ\nΗ ανακύκλωση μόλις έγινε πιο συναρπαστική. Ο χρήστης απλά ρίχνει τα δοχεία στο μηχάνημα όλα μαζί και παραλμβάνει την απόδειξη με το αντίτιμο\nΛύση για τη συμπίεση και διαχείριση υλικών από συσκευασίες. Ιδανικό μηχάνημα για επιχειρήσεις με υλικά όπως χαρτοκιβώτια, νάιλον και στρετς φιλμ.\nΜερικές απο τις μεγαλύτερες εταιρείες στην Ελλάδα συνεργάζονται μαζί μας για την προμήθεια εξοπλισμού και την παροχή τεχνικής υποστήριξης την οποία παρέχουμε.


Η πολυαναμενόμενη online αναβάθμιση έφτασε στο Super Mario Party | Playsiders\nΗ πολυαναμενόμενη online αναβάθμιση έφτασε στο Super Mario Party\nΜετά από 3 χρόνια είναι διαθέσιμη η ενημέρωση για το παιχνίδι\nΧρειάστηκαν σχεδόν τρία χρόνια, αλλά η Nintendo μας έδωσε επιτέλους έναν επιτακτικό λόγο για να παίξουμε ξανά το Super Mario Party στο Switch μας. Η νέα ενημέρωση προσθέτει σημαντικά στο διαδικτυακό στοιχείο του παιχνιδιού.\nΧάρη στην τελευταία ενημέρωση, το Super Mario Party σάς επιτρέπει τώρα να παίξετε το Mario Party, μια λειτουργία επιτραπέζιου παιχνιδιού, όπου έως τέσσερις παίκτες αγονίζονται στο board του παιχνιδιού. Η ενημέρωση πρόσθεσε επίσης το Partner Party, το οποίο μοιάζει με το Mario Party, αλλά βάζει δύο ομάδες των δύο εναντίον της άλλης. Αυτή είναι η πρώτη φορά που τα επιτραπέζια παιχνίδια υποστηρίζουν το διαδικτυακό παιχνίδι. Επιπλέον, 70 από τα 80 μίνι παιχνίδια που είναι διαθέσιμα στο παιχνίδι μπορούν τώρα να παιχτούν διαδικτυακά. Πριν από την ενημέρωση, το Super Mario Party μας επέτρεπε να παίξουμε μόνο 10 μίνι παιχνίδια στο διαδίκτυο.